
Paseo di motosaikel t’ei atrobe 


Despues di dos aña sin selebrá ‘Dia di Boneiru’ den forma normal, mañan djamars e paseo di motosaikel t’e atrobe. Djabièrnè 
a tuma lugá e parti di inskripshon di e 24 paseo ku motosaikel organisá e aña aki. Ambiente tabata bon, bar i kushina na òrdu 
i músika bibu. Foto ta mustra algun di e partisipantenan di mañan. 


Boneiru ku 100% 


rekuperashon di turismo 


F70 4x4 


/dabboussimotors 

Seshon di informashon 
tokante asuntunan di labor 


Bo ke sa eksaktamente kiko ta suèldu mínimo, overtaim, malesa, orario di 
trabou i bo derecho komo empleado òf dunadó di trabou? Bini na un di e 
seshonnan di informashon ku e departamento di Asuntunan di labor di e 
unidat SZW di RCN ta organisá pa: 


Dunadó di trabou 
12 i 13 di sèptèmber | 10’or di mainta - 12’or di mèrdia | Kámara di komersio 


Empleado: 
14 i 15 di sèptèmber | 7’or – 9’or di anochi | Kámara di komersio 


Yama 715 8849 òf manda un meil na arbeidszaken@rijksdienstcn.com pa 
por inskribí. E ora ei bo sa sigur ku tin espasio i tempu pa tur bo preguntanan 
tokante bo trabou. 


KRALENDIJK -– Tour- 
ism Corporation Bonaire 
(TCB) huntu ku su part- 
nernan 
Entidat 
Públiko 
Boneiru, BONHATA, Bo- 
naire International Airport 
(BIA) i kapitan di haf a 
tene nan konferensia di 
prensa di kada tres luna pa 
duna un bista general di e 
prestashonnan di turismo 
den e di dos kuartal di aña 
2022 i e perspektivanan pa 
wenter 2022 – 2023. 
Un análisis remarkabel 
ku nan a kompartí durante 
e konferensia di prensa, 
ta e echo ku den luna di 
ougùstùs 2022 Boneiru a 
yama bon biní na 11.410 
bishitante (no-residente), di 
kua 9806 tabata prosedente 
di merkadonan internasho- 
nal manera Hulanda i Mer- 
ka, 1507 tabata prosedente 
di e islanan KAS, 44 bishi- 
tante a bini for di islanan 
BES i 53 bishitante a keda 
registrá komo pasahero di 
tránsito. 
Den e periodo binidero 
gobièrnu di Boneiru ta bai 
enfoká riba un desaroyo 
balansá. E meta ta pa alsa 
kalidat di turismo, loke 
mester kondusí na un mihó 
entrada pa nos suidadano- 
nan. Diputado di desaroyo 
ekonómiko i turismo, Hen- 
nyson Thielman, a splika: 
‘Hopi boneriano ta gana 
nan pan di kada dia den 
sektor turístiko. 
Nos meta ta pa mehorá 


kalidat di bida di tur boneri- 
ano. Pa e motibu akí nos ta 
invertí e entrada èkstra for 
di impuesto di turista den 
kapasitashon di nos hende- 
nan pa mehorá nan abilidat- 
nan, den promoshon di nos 
kultura, den piskamentu i 
den mehorashon di nos in- 
frastruktura.” 
“Aktualmente 
nos 
ta 
evaluando e lei di impuesto 
di turista pa proponé algun 
adaptashon, entre otro pa 
bonerianonan ku ta biba 
den eksterior. Nos a tuma 
vários desishon pa dirigí e 
desaroyo akí den direkshon 
di un mihó ekilibrio entre 
turismo i bienestar di nos 
komunidat. Por ehèmpel e 
desishon pa frena desaroyo 
di akomodashonnan turís- 
tiko i mara esaki na regla- 
nan i kondishonnan mas 
severo. Tambe t’asina ku 
solamente un barku krusero 
por mara pa dia den nos 
haf.” 
“E MoU resien ku Royal 
Caribbean mester sòru pa 
entrada mas haltu pa nos 
sektor lokal, i tambe pa 
invershonnan den nos kul- 
tura, nos naturalesa i nos 
monumentonan. 
Ku e pasonan akí i ku 
e énfasis riba enseñansa 
nos ke logra ku turismo ta 
hopi mas bentahoso pa nos 
habitantenan,’ segun Hen- 
nyson Thielman, diputado 
di desaroyo ekonómiko i 
turismo. 


Konferensia di prensa konhunto di kada tres luna 
Meta ta pa asla kaolidat 
di turismo 

Aworakí ta kuartu pasá di tres 
djasabra mardugá. Dikon mi 
ta lantá na e orario aki? Algu 
promé ku 1'or di mardugá 
m’a tende un zonido duru. 
Mi tabata den un soño pro- 
fundo. Nada straño. Mas biá 
e zonidonan aki sa lanta mi 
fo’i soño. Outonan ku ta aksi- 
dentá den e bògt di Kaya Ko- 
rona na unda mi ta biba. E biá 
aki shofùr di e outo embolbí 
a sigui kore bai. Esaki tambe 
no ta nada straño. Kasonan 
di ‘hit and run’ ta konosí den 
e bògt aki. 


*** 
Ta hopi aksidente a sosodé 
aki banda. Pa ta eksakto, en- 
tre Jos Bar i Mentor. Te asina 
leu ku mi por kòrda, tin sigur 
seis morto a kai den aksiden- 
tenan di tráfiko riba e trayekto 
aki. Tin hende ta preokupá pa 
mi, komo ku mi ta kore riesgo 
ku outo por drenta mi kas. Ta 
algu ku a yega di pasa tambe 
ku un otro kas den e kurá aki. 
Pues un riesgo òf peliger real. 
Pero ki ke hasi? Bo no ta muri 
bispu di bo dia. 


*** 
E bògt no ta peligroso. Ta 
hende ta kore outo manera 
bestia. Nan no sa kiko ta ni- 
fiká kore 40 kilometer pa ora 
den área residensial. Kuesta 
loke kuesta nan ke kore duru. 
Mi kier men ta ken tin purá 
na e ora no-kristian ei. Purá 
pa bai unda? Punda? Punda 
ta keda na otro banda di la- 
man. Anto pa kolmo kore bai 
tambe. Pues no para manera 
machu pa responsabilisá bo 
delito. Mira te na unda nos 
‘dushi Boneiru’ a yega. Duna 
hende bèrgwensa. 


*** 
Polis a bini algun ratu despu- 
es pa bari e kaya. Mi no a 
mira ku nan a hasi niun inves- 
tigashon serio na e sitio. Bari 
kaya i hala kita. Ami a subi mi 
outo pa kore den besindario 
pa buska e outo. E no por a 
yega masha leu mirando ki 
drama el a pone. Mi a hinka 
mi mes den sapatu di e shofùr 
i buska den e kamindanan di 
tera na unda, si tabata ami, 
lo mi a bai skonde e outo. 
Sierto momentu mi a abortá 
mi búskeda. No ta mi trabou 
tòg?! Nos ta paga belasting i 
parti di e plaka ta bai pa paga 
nos polisnan di KPCN. 
*** 


PARTISIPASHON 


BonLab N.V. ta partisipá ku entrante 5 sèptèmber 
te ku 30 sèptèmber 2022 tin e siguiente kambionan 
den orario di su ofisina prinsipal na Playa. 


Sentro di prik na Playa ta habri di djaluna pa 
djabierne di 7’or di mainta pa 12’or di merdia 


E filial di Rincon ta mantene su orario, habri 
riba djamars i djawebs di 8’or di mainta pa 10’or 
di mainta. 


Pashèntnan ku pa motibunan médiko no por yega 
un di e filialnan di Bonlab, nos servisio di prikmentu 
na kas riba djarason di 8’or pa 10’or mainta ta 
sigi. Mester yama Bonlab adelantá na 717-8055 
pa traha sita pa prik na kas. 


Entrante 3 òktober 2022 Bonlab NV su orario na e 
sentro di prik na Playa ta habrí bèk 7’or di mainta 
pa 2’or di atardi. 


Nos ta pidi nos diskulpa 
pa kualkier inkombinensia. 


Gerente di Bonlab N.V. 
Drs. Ing. Hose Booi 


VANIDADES B.V. 


ta buska 
- 1 schoonheidspecialist 


-mester tin 2 aña di eksperensia / mester tin 
diploma i mester por duna masashi 


Pa mas inf. tel. 717-5423 

KRALENDIJK -- Na 
nòmber di kapitan di haf 
Kia-San Silberie a presen- 
tá e informashonnan mas 
resien pa luna di yüli (2 
barku krusero) i ougùstùs 
(2 barku krusero) i tambe 
el a duna un bista dilanti pa 
luna di sèptèmber ( barku 
krusero). 
Kia-San a bisa ku ak- 
tualmente ofisina di haf di 
Boneiru ta hopi okupá ku 
e skema krusero pa sobrá 
di aña 2022 i un skema 
kompleto pa aña 2023, 
konforme e maneho nobo 
di gobièrnu di Boneiru pa 
pasa over pa un solo barku 


krusero pa dia. 
Kia-San a papia detaya- 
damente tambe tokante e 
Memorandum of Under- 
standing (MoU) ku a firma 
ku Royal Caribbean Cruise 
Lines. 
Esaki ta duna ofisina di 
haf e oportunidat pa traha 
estrechamente huntu ku e 
kompania krusero pa traha 
riba e ‘barku perfekto’ pa 
Boneiru. 
Pa logra haña e barku ku 
ta kuadra perfektamente, 
mester mehorá operashon- 
nan den haf, relashoná ku 
reservashon, servisio i pl- 
anifikashon. 


Barku perfekto 
pa Boneiru 


KRALENDIJK -- Di- 
rektor di Tourism Corpora- 
tion Bonaire, Miles Mer- 
cera, a bisa ku e meta ta 
pa na fin di aña 2022 logra 
100% rekuperashon di nos 
turismo. 
Rekuperashon 
di turismo mester enserá 
kambionan struktural pa e 
manera ku nos ta posishoná 
nos isla i e merkado ‘niche’ 
ku nos ke atraé. Dia 1 di 
sèptèmber 2022 TCB, den 
koperashon ku su stakehol- 
dernan a introdusí un direk- 
shon nobo pa loke ta trata 
branding i meimei di luna 
di sèptèmber 2022 lo sigui 
lansamentu di un wèpsait 
nobo. 
Mercera a duna sp- 
likashon den e konferensia 
di prensa di kada tres luna 
pa duna un bista general di 
e prestashonnan di turismo 
den e di dos kuartal di aña 
2022 i e perspektivanan pa 


wenter 2022 – 2023. 
Pa luna di ougùstùs 2022 
TCB a midi un bahada leve 
den kantidat di bishitante 
kompará ku luna di yüli 
2022, i un bahada general 
di 4% di e kantidat total di 
pasashi ku avion kompará 
ku aña pasá. Esaki ta kon- 
sekuensia di e kapasidat 
limitá di tráfiko aéreo inter- 
insular i un bahado leve di 
e kantidat di pasahero for di 
Hulanda. 
Merka a keda presta 
fuertemente ku un oumento 
stabil kompará ku aña pasá. 
A develá e mural riba mu- 
rayanan di ofisina di TCB 
komo strategia di desaroyo 
di produkto di TCB. 
Tambe TCB a duna un 
muestra chikitu di e wèp- 
sait nobo i e kampaña di 
branding merikano ku ta 
ranka sali meimei di luna di 
sèptèmber. 


Pa fin di aña 2022 aki 


Boneiru ku 100% rekuperashon 


di turismo 

Dabboussi Holding B.V. 


ta buska 
- un (1) Operation Manager 
- un (1) Marketing Manager 
Interesadonan por manda CV na: 
marketing@dabboussiholdingbv.com 


Jad’s Motors B.V. 


ta buska 
- tres (3) mekániko 
Interesadonan por manda CV na: 
gm@jadsmotorsbv.com 


City Shop N.V. 


ta buska 
- un (1) Customer Service 
Worker 
Interesadonan por manda CV na: 
oa@dabboussiholdingbv.com 

Dabboussi Holding B.V. 


ta buska 
- un (1) Operation Manager 
- un (1) Marketing Manager 
Interesadonan por manda CV na: 
marketing@dabboussiholdingbv.com 


Jad’s Motors B.V. 


ta buska 
- tres (3) mekániko 
Interesadonan por manda CV na: 
gm@jadsmotorsbv.com 


City Shop N.V. 


ta buska 
- un (1) Customer Service 
Worker 
Interesadonan por manda CV na: 
oa@dabboussiholdingbv.com 


ISMELA B.V. 


ta buska 


- 3 metselaar 


Pa mas inf. tel. 700-7547 


KRALENDIJK 
– 
E 
promé fase di e trabounan 
di renovashon na Kaya 
Grandi ta ranka sali riba 
djaluna 19 di sèptèmber. 
E proyekto ta enfoká riba 


hasi e área di siudat mas 
atraktivo i hasié e orguyo 
di komunidat boneriano. Ta 
bai hasi vários adaptashon 
riba tereno di infrastruktura 
i plantamentu di mata. Por 


ehèmpel nan ta kita e asfalt 
i kambi’é pa klenku i riba 
asera ta pone mosaiko. 
Banda di esei ta bini mas 
banki, mas palu, lus di kaya 
i un lugá pa mucha hunga 


pa asina krea un ambiente 
mas kariñoso. 
E tim di proyekto a parti 
e proyekto den algun fase 
pa limitá molèster mas tan- 
tu posibel. Espektativa ta 
ku promé ku Pasku por hasi 
entrega di e promé fase. E 
trabounan di fase 2 i fase 3 
ta kuminsá na aña 2023. Ta 
sinkronisá e planifi kashon 
eksakto ku e stakeholder- 


nan di Kaya Grandi, entre 
otro e tiendanan, restorant- 
nan i Tourism Corporation 
Bonaire. E stakeholdernan 
akí ta yuda determiná e pl- 
anifi kashon tambe. Diputa- 
do James Kroon di Planifi - 
kashon Espasial: “Sentro di 
Playa ta e área mas bishitá 
pa kana keiru i hasi kompra. 
Pa sigui stimulá bishitan- 
tenan i empresanan, nos ta 


Trabounan di renovashon na Kaya Grandi 
ta ranka sali dia 19 di sèptèmber 

Reﬂ ekshon di siman 
seÑor BendishonÁ, 
Boneiru! 
Un sklamashon na Señor Su deklarashon den Jer- 
emias 29:11(BS) 
“Pasobra Mi sa e plannan ku Mi tin pa boso,' SEÑOR 
ta deklará, 'plannan pa pas i no pa kalamidat, pa duna 
boso un futuro i un speransa.” 
Boneiru, un goya den Laman Karibe; 
Ku silensiosamente ta brinda hospitalidat na tur ku pisa 
su tera, dunando tur un sentimentu di siguridat i tranki- 
lidat. Bo bunita laman ku ta karisiá e kosta, 
resplandesiendo kombinashon di kolónan ekstraordi- 
nario. E dushi bientu suave i konstante, karisiando un i 
tur, kitando asina e kalor sofokante. 
Un pueblo umilde i kontentu, ofresiendo amabilidat 
i bon manera. Ku sa kon pa disfrutá, di loke Dios ta 
brinda nos. Siendo satisfecho ku bida, rosea i nos du- 
shi isla. Violensia i desòrdu no ta nos promé opshon. 
Ma sí, biba dushi i na pas, gosando di loke nos tin, sin 
preokupá si e otro tin mas, sabiendo ku felisidat ta bini 
di paden i no di poseshon. 
Boneiru isla priviligiá, isla shohí pa Dios, pa proklamá e 
mensahe di Salbashon den Hesus, pa paisnan den Ka- 
ribe i diferente partinan di mundu. O nos Tata Selestial, 
Bendishoná Boneiru! 
Bendishoná nos gobernantenan i nos dushi pueblo 
Boneriano. Bendishoná nos isla pa tur bon simia ku 
sembra por bona. Sigui bendishoná nos ku pas, tranki- 
lidat, salbashon i Bo protekshon. 
Boneiru mi dushi isla natal, un goya presioso, 
kaminda Dios a pèrmití mi nase ku un propósito spesial! 
Miralda Paula-Frans 
Produkshon PGM 



Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 

12.00 Aktualidat: 
Elvis Tjin Asjoe i Chon Theodora 
13.00 Programa Spesial: Roselyn Jobes Jessurun 
14.00 Herensia: 
Salomon Antonio (Chayo) Clarinda 
15.00 Sitionan Marká: 
Se Lamberto 
16.00 Herensia: 
San Juan SKAL 2016 i Petra Cecilia 
17.00 Aki Boneiru: 
Konsierto Maresa Pieter - 
Dune tur loke E merese 
19.30 Puerto Latino: 
Luis Zárraga 


20.00 Herensia: 
Silvio Maximino (Chibu) Domacassé 
21.00 Aki Boneiru: 
Miguel Polanco 
22.00 Herensia: 
Korsou Valerio William 
23.00 BAPA: 
John Tribhawansing 


Programanan di Bonaire.tv 
TELBO kanal 70 
Flamingo TV kanal 23 


Een Twee-onder èèn kap woning gelegen te Kaya Barakoa 42 Bario Nieuw Amsterdam, bevattende: o.a. 
woonkamer met open keuken, hal, 2 slaapkamers en 1 douche– en toiletruimte. Electrische 


installatie 110V/220V (Pagabon) 


Bebouwde oppervlakte 62² / Buitenruimte 5² / Perceel erfpacht grond 267m² 


$ 130.000,== 


Voor informatie of bezichtiging kunt U bellen of mailen naar FCB 


telf. 796-6016 / e-mail woondiensten@fcbinfo.org 


bai renobá Kaya Grandi, no 
solamente riba tereno esté- 
tiko, pero tambe riba tereno 
di infrastruktura.” E ta bira 
un sitio sentral kaminda 
grandi i chikitu por gosa 
konhuntamente. Spikernan 
permanente pa músika ta 
sostené tur esaki pa krea un 
ambiente plasentero. 
Stashoná outo 
Embeyesementu di e 
área aki lo ofresé mas po- 
sibilidat na abitantenan ku 
tin inisiativa pa organisá 
aktividat sosial, manera 
nochi di kompra i dia di 
rekreashon. Esaki tambe 


lo atraé mas bishitante pa 
Kaya Grandi. Pa e motibu 
akí durante fase 1 lo realisá 
sitionan èkstra pa stashoná 
outo (42) riba tereno di e 
anterior Brion-kazèrne i du- 
rante fase 2 lo bini 85 mas 
aserka na stadion di Playa. 
Diputado Hennyson Thiel- 
man di Ekonomia i Tu- 
rismo ta bisa: “Pa Kolegio 
Ehekutivo ta importante ku 
tantu nos poblashon lokal 
komo doñonan di tienda ta 
probechá optimalmente di 
Kaya Grandi. Sentro di Pla- 
ya ta e kurason ekonómiko 
di Boneiru i tin balor 
históriko. Pa sigui stimulá 
aktividatnan 
empresarial, 
ta importante pa invertí den 
nos kaya prinsipal i hasi es- 
aki mas bunita i mas atrak- 
tivo.” 

KRALENDIJK – Ina 
Halley-Nicolaas, 
e 
úl- 
timo yu di Noni i Petro- 
vilia 
Nicolaas-Semeleer, 
a fayesé siman pasá na St. 
Maarten na edat di 94 aña. 
Ku su morto un generashon 
a kaba. 
Leoncita (Ina) Nicolaas 
a nase dia 11 di aprel 1928 
na Boneiru. Su mayornan 
tabata di Nort di Saliña. 
Su tata tabata bini di famia 
Nicolaas di Mentor, un 
famia fi nansieramente pu- 
diente. Su mama Petrovi- 


lia, Via, tabata yu di Martins 
i Deliana Semeleer-Antoin. 
Noni tabata komersian- 
te. P’esei e por a pèrmití su 
mes tambe pa biba na e kas 
bunita pa nort di e restorant 
‘It Rains Fishes’ na Kaya 
Kachi Craane - Maleon. 
E famia aki sinembargo 
a bai biba na Aruba den 
añanan 
trinta, 
kaminda 
Noni a sigui ku negoshi. E 
tabata huntu ku por ehèm- 
pel e boneriano Nechi Hart 
ko-fundadó di Kámara di 
Komèrsio di e isla ei. 


Noni a bira konosí den e 
bario San Nicolas na Aruba 
pa su Nicolaas Store, ku 
tabata bende por ehèmpel 
instrumèntnan musikal i 
asesorio i artíkulo relas- 
honá ku muzik. Despues di 
su morto su yu hòmber Yu- 
chi a sigui ku e negoshi aki. 
Awendia e ta un museo. 
Lina mes a kasa ku Eb- 
enizer Halley, un hòmber 
di St. Maarten, ku tabata 
traha na Lago. E profeshon 
di Lina tabata di maestra di 
skol. 
Tabatin un tempu ku 
Lina a bai biba Venezu- 
ela huntu ku su esposo, pa 
motibu di su funshon den 
Lago. Despues a bai biba 
na St. Maarten, na unda su 
kasá Ebinizer Halley tabata 
un bon piskadó, te ora ku 
su boto a kibra durante un 
orkan. Último añanan di su 
bida Lina a pasa na su kas 
na St. Maarten. El a keda 
den bon kondishon di salú, 
tantu mental komo físika- 
mente te algun aña pasá, 
no opstante e sla emosho- 


nal duru ku el a risibí na 
momentu ku un yu hòmber 
di dje a muri den kuminsa- 
mentu di aprel 2018, nèt den 
preparashon pa selebrashon 
di su 90 aña di edat. Dia su 
kumpleaño práktikamente 
e mester a despedí di su yu 
hòmber. Lina tabata un per- 
sona amabel, kariñoso, ku 
tabata gusta rekordá Bonei- 
ru, na unda el a nasé. El a 
konta tambe di su bida den 
e programa Herensia algun 
aña promé ku el a fayesé. 
E siman aki Bonaire.tv lo 
ripití e programa aki. 


Último yu di Noni i Petrovilia Nicolaas-Semeleer ta fayesé 
Ina Halley-Nicolaas a bai sosegá 
na St. Maarten 

ORANJESTAD -- Di- 
aranson atardi Minister Ur- 
sell Arends hunto cu Santa 
Rosa a haci un bishita na 
The Oasis Farm Aruba. 
Un bunita proyecto cu 
Sr. Ruthsel Emer a cumin- 
sa cu’ne y a crec’e pa bira 
un atraccion turistico pues 
tambe un luga hopi gusta 
door di nos localnan. Oasis 
Farm Aruba ta sirbi como 
un ehemplo den varios as- 
pecto pues un proyecto cu a 
keda expande su operacion 
den 2022 cu exito pero al- 
abes lamentablemente no 
ta cumpli cu tur rekisitonan 
pa cu e terenonan unda a 


expande riba dje. Fin di 
juni ora Aruba tabata bou 
di menasa di Ola Tropical 
Bonnie, Dienst Openbare 
Werken (DOW) mester a 
pasa rond di Aruba pa con- 
trola y zorg cu tin fluho a- 
decua di tur rooi y e tere- 
nonan unda e awa mester 
pasa pa yega lama bek, es- 
aki den eventualidad cu lo 
tin un yobida fuerte. 
Den e proceso DOW 
a bin constata cu e tereno 
unda Sr. Emer a expande 
The Oasis Farm riba dje ta 
un di e tereno nan strategi- 
co di DOW pa preveni un 
catastrofe pavia di yobida 


fuerte. 
Minister Arends su posi- 
cion den esaki ta, cu aunke 
un bunita proyecto berdad, 
cu ta aporta na conocemen- 
to riba agricultura y tambe 
encurasha 
siguridad 
di 
cuminda, pero no por a im- 
pedi trabou di DIP/DOW pa 
algo cu a wordo haci contra 
ley of sin e debido vergun- 
ningnan cu ta posee un ries- 
go pa siguridad general. Un 
proyecto cu tabata ser haci 
cu hopi amor y dedicacion, 
pero den un situacion po- 
tencialmente desastroso, no 
por pone siguridad publico 
na riesgo, den e caso aki 


The Oasis Farm Aruba un ehemplo den 
varios aspecto 


door di obstaculisa pasada 
di awa. No obstante, como 
minister di sector primario, 
minister Arends a haya im- 
portante cu e proyecto aki 
no bay perdi y a pidi coop- 
eracion di DOW pa duna 
e propetario mas tempo pa 
por desmantela y re-aloca 
di moda cu e no ta cai mas 
riba e tereno cu e no tin per- 
miso p’e. DOW y DIP a bai 
di acuerdo y a duna e pro- 
petario 2 luna di tempo. 
Durante e tempo aki, 
minister Arends hunto cu 
Santa Rosa a cuminsa na 
sondia con por yuda re-alo- 
ca The Oasis Farm Aruba y 


haci e laso ente “The Oasis 
Farm Aruba” y Santa Rosa 
uno mas estricho. 
Esaki pa yuda re-esta- 
blece e proyecto den futuro 
y unda e por expande ade- 
cuadamente y tambe pa asi- 
na por intercambia Data y 
informacion cu Santa Rosa 
tocante su plantacionnan. 
Di parti di miniserio di Na- 
turalesa, ta desea The Oasis 
Farm hopi exito y ta aplau- 
di tipo di proyectonan cu ta 
aporta na Aruba su sector 
primario y nos comunidad 
henter, pues ta brinda coo- 
peracion di ministerio ca- 
minda cu por. 


Minister Geoffrey Wever a anuncia: 
Rebaho den prijs di Gasoline y Diesel 


ORANJESTAD -- Du- 
rante conferencia di prensa 
diahuebs mainta Minister 
di Asuntonan Economico, 
Comunicacion y Desa- 
royo Sostenibel, mr. Geof- 
frey Wever a anuncia cu 
entrante 14 di september, 
Gasolin lo baha cu 25.2 
cent (-8.6%), Diesel lo 


baha cu 8.5 cent (-3.1%), y 
Kerosin lo baha cu 9.7 cent 
(-3.8%). 
Minister Wever mescos 
cu comunidad henter ta 
contento di mira e rebaho 
aki. Ya caba di luna pasa 
por a cuminsa mira e trend 
aki riba mercado interna- 
cional ora prijs pa bari di 


Diesel y Gasoline tambe 
a cuminsa baha. Minister 
Wever hunto cu Gobierno 
di Aruba ta spera cu e trend 
aki por continua, cual lo ta 
na beneficio di tur. 
Mercado internacional 
a recupera for di e shock 
inicial di prijs causa pa e 
inicio di guera na Ukrania, 


pero ainda ta ser afecta 
completamente pa desa- 
royonan internacional. Ta 
premira un stabilisacion 
pa awo, mientrastanto Go- 
bierno di Aruba lo sigui 
enfoca riba reduccion di 
dependencia internacional 
y desaroyo mas sostenibel 
posibel. 

ORANJESTAD- 
Dia 
1 di September, mundo ta 
celebra Dia di Prensa. E 
aña aki, Gobierno di Aruba 
a tuma e decision pa dedica 
e dia special aki na señor 
Hilario Doncker kende, du- 
rante 24 aña ta trece infor- 
macion pa nos comunidad. 
Diahuebs 1 di september, 
despues cu Minister di Fi- 


A dedica e Dia di Prensa na Hilario Doncker 


nansa Xiomara Maduro a 
anuncia cu pa prome biaha 
den 15 aña Presupuesto di 
nos pais a wordo entrega na 
tempo, esnan presente, es- 
pecialmente señor Hilario 
Doncker a wordo sorpresa 
cu un video di Prome Mi- 
nister Evelyn Wever-Croes 
kende a dirigi e siguiente 
palabranan na señor Don- 


ORANJESTAD – Aruba 
a haña un emisora radial 
nobo. Minister Xiomara 
Maduro tabata tin e placer 
di haci apertura oficial di e 
radio mas nobo aki na Aru- 
ba MAS FM 105.1. 
Den presencia di propi- 
etario Norben Giel, staf di 
locutornan, Pastor Jairo 


Maduro y invitadonan, e 
mandatario hunto cu e ho- 
bencito di 5 aña Audrich 
Chong a corta e sinta pa 
asina oficialmente Radio 
MAS FM 105.1 keda inau- 
gura na su studio na Sabana 
Blanco. 
Minister Maduro a ex- 
presa palabra di pabien 


y exito na Norben Giel y 
henter e staf di MAS FM 
105.1, un soño di Norben 
Giel for di chikito y cu a 
bira realidad despues di e 
traha hopi duro pa por yega 
na su meta. 
“Aki bo ta mira cu ora 
cu bo pone un meta bo di- 
lanti y bo traha cu dedica- 


cion, bo ta logra bo meta”, 
e minister a bisa. Minister 
den su discurso a trece di- 
lanti cu radio ta un medio 
pa informa, educa y deleita 
nos comunidad, ademas ela 
expresa exito na tur esnan 
cu lo ta tras di e microfono 
pa nan eherce e trabao cu 
pasion, responsabilidad y 


profesionalismo. 
E mandatario como min- 
ister di Cultura a haci un 
apelacion na e staf di locu- 
tornan di MAS FM 105.1 
pa promove produccionnan 
di nos artisa y musico lo- 
cal pa asina nos comunidad 
y turista por conoce mas y 
disfruta di nos cultura. 


Aruba a haña emisora radial nobo: 
Radio MAS FM 105.1 


cker. “Hilario, awe riba Dia 
di Prensa, mi kier informa 
bo cu Gobierno di Aruba a 
tuma e decision cu nos ta 
dedica e dia di awe cu ta 
Dia di Prensa, na bo perso- 
na. Pa prome, pa reconoce 
bo 24 añanan den prensa 
cu ta hopi tempo, pero mas 
aun pa e forma cu bo ta 
desplega bo trabou. Semper 
bo tey durante e conferenci- 
anan di prensa. Nos a conta 
cu den e sala aki bo tabata 
tey mas di 200 biaha. Bo ta 
e periodista cu mas ta acudi 
na nos conferencianan di 
prensa.Hilario, abo semper 
ta busca e otro banda di me- 
daya, semper bo ta busca e 
berdad y no ta publica un 
banda so y esey ta algo cu 
nos como Gobierno ta apre- 
cia y nos ta reconoce bo 


p’e. Mas aun, semper bo ta 
respetuoso, semper na tem- 
po pero e pasion y amor cu 
bo tin pa bo San Nicolas ta 
locual awe mi kier felicita 
bo y reconoce bo p’e. 


Mi ta spera cu e recono- 
cemento aki por inspira bo 
y inspira bo coleganan den 
prensa pa sigui semper bus- 
ca e berdad, busca e otro 
banda di medaya. 

W I L L E M S T A D / 
KRALENDIJK--Riba 1 di 
sèptèmber ultimo, Sekre- 
tario di Estado di Relashon- 
nan den Reino, Alexandra 
van Huffelen a habri e kon- 
greso Komunikashon, For- 
sa di Reino, na un manera 
digital. 
Promé 
minister 
Gilmar Pisas alabes ahiba 
palabra durante e apertura. 
E kongreso di dos dia na 
Kòrsou ta organisá pa Ri- 
jksdienst Caribisch Neder- 
land, Ministerio di Asuntu- 
nan Interior i otro partner. 


Presente tabata alrededor 
di 150 profeshonal di ko- 
munikashon di Boneiru, 
Sint Eustatius, Saba, Kò- 
sou, Sint Maarten, Aruba, 
Sürnam i Hulanda Oropeo. 
Nan a sigui diferente mas- 
terclass i tayer riba tereno 
di komunikashon. Riba 
djaweps, 1 di sèptèmber e 
masterclass “De paraplu 
van interculturele commu- 
nicatie” i “Woorden tussen 
wantrouwen en desinteres- 
se” a tuma lugá. Durante e 
tayer “Crisiscommunicatie: 


samenwerken in het oog 
van de storm” kolaborador- 
nan riba tereno di maneho 
di krísis tambe tabata pre- 
sente. Siguiente dia riba 
djabièrnè, 2 di sèptèmber 
e masterclass “De kracht 
van het gesproken woord” 
i “Strategische communi- 
catie in de praktijk – claim 
je positie” tabata riba pro- 
grama. A klousurá e kon- 
greso ku “benben bo’i 
brùg”. Lucia Beck, liaison 
di komunikashon pa mini- 
sterio di BZK, ta satisfecho 


ku tantu profeshonalnan di 
komunikashon a partisipá 
na e kongreso, kaminda ko- 


Apertura di kongreso Komunikashon, Forsa di Reino 


nosementu i eksperensia, 
pero tambe red i kolabo- 
rashon ta para sentral. 


WILLEMSTAD-- Resi- 
entemente Promé Minister 
Gilmar Pisas a hasi entrega 
disertifikado na huristanan 
ku a finalisá ku éksito e es- 
tudio di Hurista Legislativo 
dia 26 di ougùstùs 2022 na 


15 Hurista a risibí sertifikado 


UoC. Universidat di Kòrsou 
(UoC) den koperashon ku e 
Universidat di Aruba, i tur 
e Direktoradonan di Lei i 
Kasonan Hurídiko di Aruba, 
Sint Maarten i Kòrsou, a or- 
ganisá e estudio E estudio 


a dura 1 aña i na tur tabatin 
15 hurista ku a finalisá esaki 
ku éksito. Seis di e 15 hu- 
ristanan aki ta traha na e Di- 
rektorado di Lei i Kasonan 
Hurídiko den e Ministerio di 
Asuntunan General na Fòrti. 


WILLEMSTAD-- 
Den 
kuadro di un investigashon 
ku e Divishon di Krimen 
Organisá ta realisando den 
kuadro di trafikashon di hen- 
de, djabièrnè último, atene 
entrada hudisial na un adrès 
na Banda Bou. Na e sitio a 
haña i konfiská diferente 
arma di kandela i tambe a 


Detenshon pa trafikashon di hende 


WILLEMSTAD. - Kon- 
forme un anunsio resien di 
parti di ‘World Health Or- 
ganization’ (Organisashon 
Mundial di Salú), ku riba 
un base regular ta enfatisá 
riba e rísiko ku hende por 
infektá ku “monkeypox”, 
nan ta enfatisá ku e vírùs 
aki no ta limitá na sola- 
mente personanan ku ta 
seksualmente aktivo. Tur 
hende ku tin kontakto ku 
un persona ku tin síntoma 
ta na riesgo pa keda infektá 
ku e vírùs di “monkeypox”. 
Relashoná ku e echo ku a 
topa ku hendenan infektá 


WHO: Tur hende por haña monkeypox 
Monkeypox no ta limitá na solamente personanan seksualmente aktivo 
ku “monkeypox” den al- 
gun klínika ku ta atendé 
ku malesanan relashon ku 
aktividatnan seksual, Orga- 
nisashon Mundial di Salú a 
splika ku esaki ta pa motibu 
ku e pèshi di “monkeypox” 
tin paresidonan riba male- 
sanan ku ta keda transmití 
pa medio di sèks, manera 
hèrpes i sífilis. Pues esaki 
ta motibu ku den algun 
kaso a identifiká hende- 
nan ku “monkeypox” den 
e klínikanan menshoná. E 
Organisashon Mundial di 
Salú ta atvertí tur hende pa 
konosé e rísikonan i kada 


ken protehá nan mes i ken 
ku tin síntomanan ku por 
ta “monkeypox” pa me- 
sora buska konseho serka 
dòkter i hasi tèst mesora. 
Pues kada ken ku pensa ku 
nan tin “monkeypox” mes- 
ter isolá nan mes den un 
kamber separá ku otronan. 
Hasi uso di baño separá i 
si esei no ta posibel, lim- 
pia i desinfektá e baño hopi 
bon. Den e kaso aki habon 
i desinfektante ta yuda bon 
pa limpia tur kaminda. Bon 
ventilashon ta hopi impor- 
tante, esta tene bentana i 
portanan habrí. Laba man 


konstante ku habon i hasi 
uso di alkohòl o sea “hand 
sanitizer”. Mantené dis- 
tansia di 1 meter i tapa e 
pèshinan ku paña òf ver- 
bant. Den e kaso aki tambe 
tapa boka ta rekomendabel. 
Pa loke ta trata paña sushi 
pa laba, mester keda separá 
for di otro pañanan den kas 
di famia. Hinka nan den 
un saku di plèstik separá. 
Ta importante pa e persona 
mes laba su mes pañanan i 
ta rekomendabel pa laba e 
pañanan ku awa kayente. 
Den un komentario resien 
ku Prof. Duits tabatin re- 
seintemente, el a splika 
ku komunidat di Kòrsou 
mester sigui ta alerta. Tin 
un plan pa monitoreá i in- 
formá i esaki mester ta 


huntu ku dòkter di kas. Pa 
loke ta trata vakuna kontra 
di e vírùs aki, t’asina ku tin 
sierto pais a kuminsá ku 
vakuná e grupo di riesgo 
(MSM group) por ehèmpel 
na Ulanda, pero pa Kòrsou 
esei no ta e kaso. Mester in- 
diká ku e vakuna ta skars, 
esaki ta pone ku si yega 
dje leu ei Kòrsou lo mes- 
ter di tin algun afsprak ku 
Ulanda. No ta konosí si tin 
vakuna kontra “bruela” na 
Kòrsou. Te ku komienso di 
aña 70 tur persona tabata 
vakuná kontra bruela, esta 
“monkeypox”. E vakuna 
kontra bruela ta protehá 
kontra di e vírùs. E Orga- 
nisashon Mundial di Salú 
te na e momentunan aki no 
a saka un atvertensia. 


lokalisá un dama, víktima 
di trafikashon di hende. Re- 
lashoná ku esaki, a detené 
e hòmber sospechoso G.C. 
la C. nase na Kòrsou di 54 
aña di edat. A presentá e so- 
spechoso dilanti di un fiskal 
ouksiliar ku a ordená en- 
karselamentu pendiente di 
mas investigashon. 

WILLEMSTAD – Anke 
ta konosí ku e tabatin algun 
tempu kaba malu, sin ma- 
sha speransa di rekuperá, 
tòg e morto di Roselyn 
Jobse-Jessurun siman pasá 
a konmové mundu literario 
antiano. 
Rocelyn tabata un íkono 
riba tereno literario. Spesi- 
almente su presentashon- 
nan, deklamando su obra- 
nan kompañá pa muzik ku e 
mes tabata produsí, a hasié 
un artista hopi solisitá den 
aktividatnan literario. 
Roselyn a lanta den un 
famia di 7 yu, entre otro e 
konosido Ange Jessurun, 
tambe konosí pa su aktivi- 
datnan literario. 
Roselyn a konta Bòi An- 
toin den e programa ‘Aki 
Kòrsou’ ku for di chikitu 
kaba su mama tabata hib’é 
televishon (Telecuraçao) pa 
presentá. Sinembargo e no 


Konosí den mundu literario antiano 
Eskritor i presentadó Roselyn 
Jobse-Jessurun a bai sosegá 


a hasi estudionan kultural. 
El a bai Hulanda pa stu- 
dia ekonomia di empresa i 
despues komo ‘register ac- 
countant’. 


Talento 
Roselyn a konta: “Dios 
ta duna nos tur hopi talento. 


Ta keda na bo pa sa kiko bo 
ta hasi ku e talentonan aki. 
Den mi karera mi a traha 
riba e persona. Un hende no 
ta felis si e no por produsí.” 
Den e tempu ku e ta- 
bata studia na Hulanda el a 
kuminsá ta skirbi poema i 
kantika. “Mi gusta deklamá 
i kanta. Asina mi a kuminsá 
ta aktua den aktividatnan 
antiano. Mi a skirbi un buki 
titulá ‘Mama Baranka – 
Krioyo’. Mi tabatin hopi 
presentashon na Hulanda. 
Tabata mi tata ku a bisa mi 
ku mi mester pone mi poe- 
manan den buki. Mi promé 
buki tabata ‘Rais ankrá’.” 
Bèk na Kòrsou e kare- 
ra profeshonal di Rose- 
lyn Jobse-Jessurun a yega 
hopi leu. E tabata na sierto 
okashon miembro di Kon- 
troloria General. Pero su 
pashon tabata literatura. E 
mes a bisa den ‘Aki Kòrsou’ 
ku loke el a gusta mas riba 
e tereno aki tabata di traha 
ku mucha na biblioteka di 
Kòrsou. Lesa i deklamá pa 
nan, E tabata haña inter- 
akshon ku e muchanan aki 
bunita. 


Reakshon 
Eks-direktor 
di 
Bi- 
blioteka Gerda Willems a 
reakshoná riba morto di Jo- 
selyn: “Roselyn Jessurun a 
bisa mi na 2021: ‘Bida ta un 
lucha kontinuo. Sali di un 
subi topa otro. Mi ta yama 
kada un prueba un reto i 


ta purba karga ku pasenshi 
i perseveransha i kreativi- 
dat pa sali. I pa e momentu 
yega pa komprendé Dios su 
obra i pa kiko’." 
Ilse Schoobaar-Anthony 
di e grupo literario Kibra- 
hacha na kua Roselyn ta- 
bata afi liá a opservá: “Poko 
biaha den mi bida m'a yega 
di topa ku un hende asina 
positivo manera Rose. M'a 
konosé Roselyn mas mihó 
durante nos enkuentronan 
literario i kada bes di nobo 
mi tabata keda sorprendí 
kon tur biaha ku pasa algu 
un tiki desagradabel, e ta- 
batin komprenshon pa e 
situashon i pa e persona ku 


a okashon’é.” 
“Diferente biaha durante 
di nos enkuentronan lite- 
rario tabatin hende ku no ta 
di akuerdo ku Roselyn su 
punto di bista i kaminda tin 
hende ta pèrdè pasenshi òf 
bira ònspòortif, Rose tabata 
keda super trankil i purba 
di splika a base di kiko e ta 
pensa manera e ta pensa.” 
“Hopi falta nos di klup 
di lesa Kibrahacha lo sinti 
di dje, pero nos lo keda 
konforme ku Roselyn lo no 
t’ei mas físikamente huntu 
ku nos durante nos enkuen- 
tronan, pero fo'i djariba lo e 
tira un bista sigur riba nos”, 
segun Ilse. 


WILLEMSTAD—Riba 
djasabra último, sentral di 
polis a risibí yamada ku na 
Kaya Foxtail, tin un 
kaso di hinkamentu i ku 
un persona heridá. A dirigí 
unidat di Rio Canario na e 
sitio. For di investigashon 
preliminar a sali na kla ku 
dos bisiña pa algun ratu 
kaba tin problema ku otro i 
esaki a sali for di man, ku 
konsekuensia ku un di nan 


Kaso di hinkamentu ku 
detenshon 
a hinka e otro ku un opheto 
skèrpi bou di su brasa. E 
víktima, un hòmber den e 
kaso aki, a keda transportá 
pa C.M.C. miéntras ku na e 
sitio, polis a hasi detenshon 
di e hòmber sospechoso 
H.A.Z. di 56 aña di edat 
nasé na Kòrsou. A presentá 
e sospechoso dilanti di un 
fi skal ouksiliar ku a ordená 
su enkarselamentu pendi- 
ente di mas investigashon. 


WILLEMSTAD-- Dja- 
sabra 3 di sèptèmber 2022 
alrededor 
di 
08.50’or, 
sentral di Polis a risibí in- 
formashon ku riba Weg 
naar Westpunt na altura di 
Kloof, tin un aksidente en- 
tre diferente vehíkulo i ku 


Aksidente di tráfi ko 
ku 4 herido 


personanan heridá. A dirigí 
unidat di Barber na e sitio i 
na su yegada a bin topa un 
aksidente entre 4 outo di 
famia. For di investigashon 
preliminar a sali na kla ku 
un vehíkulo a bai pasa otro 
ku konsekuensia ku un di e 


vehíkulonan a bai dal kon- 
tra algun vehíkulo ku tabata 
bini den direkshon kon- 
trali. Kuater persona a re- 
sultá heridá den e aksidente 
aki i a keda transportá ku 
ambulans pa Sala di Emer- 
gensia di C.M.C. 


aruBa 

KRALENDIJK--E eki- 
po di SV Vespo, djabièrnè 
último den partido ku a 
tuma lugá 8'or anochi den 
Stadion Antonio Trenidad 
na Rincon, a gana i kibra 
invikto di e kampionnan di 
SV Rincon, esaki den parti- 
do bálido pa plei-òf Buèlta 
Seis.E partido aki tabata e 
partido nr.7 di e plei-òf aki. 
Promé mitar di e partido 
SV Real Rincon ta bai di- 
lanti 1-0 na di 8 minüt di e 
partido, ku tremendo tiru 
liber di Robert Frans 
Na di 18 minüt Nathan 
Van Arneman ta amplia 
benta na 2-0 pa e kampion- 
nan di sv Real Rincon. Na 
di 23 minüt di e partido, 
Christopher “Papa” Isenia 


SV Vespo a kibra invikto SV Real Rincon den 
Buèlta Seis 


ta kòrta bentaha 1-2 pa SV 
Vespo ku pinalti. Despues 
di esaki e partido ta parti na 
dos pa sosiegu ku SV Real 
Rincon dilanti 2-1.E di dos 
mitar di e partido, Jursten 
Trinidad ta empatá e par- 
tido 2-2. Na di 58 minüt 
Giandro Steba ta hasi e par- 
tido 3-2 na fabor di SV Ve- 
spo. Na di 71 minüt Edshel 
“Papo” Martha ta anotá pa 


SV Real Rincon empatá e 
partido 3-3. Na di 86 minüt 
di e partido SV Vespo ku a 
sigui buta preshon, tabata 
Papa Isenia ku ta hasi e 
partido 4-3 pa SV Vespo ku 
tremendo tiru liber. Despu- 
es di esaki no tabatin mas 
gol i SV Vespo ta bai ku e 
viktoria di 4-3 riba e kam- 
pionnan di SV Real Rincon. 
Un total di 617 fanátiko 
a paga pa mira e partido, 
loke ta bon pa 424 adulto, 
127 mucha, 66 fanátiko riba 
60 aña. Rèfri ku a dirigí e 
partido ta Juniel Adelina. 
Riba potrètnan e rèfri- 
nan huntu ku e kapitannan 
di e ekiponan, tambe e eki- 
ponan i outornan di e gol- 
nan di e partido. 

aruBa 
deporte 


KRALENDIJK--E kam- 
pionnan di Sv Real Rincon, 
despues di a pèrdè su in- 
vikto fi n di siman pasá den 
plei-òf Buèlta Seis ku skor 
di 4-3 kontra SV Vespo, 
apesar di esaki ta sigui na 
kabes di e plei-òf. Real 
Rincon ta ku 3 partido hun- 
gá, 2 ganá 1 pèrdí, saldo di 
+7 gol, 6 punto. 
Vitesse 2 partido hungá 


KRALENDIJK--Nos 
isla Boneiru a kai vensí 2-0 
ku Bermuda djasabra úl- 
timo den e kompromisonan 
di futbòl di Concacaf aya 
na Tampa Florida, pa loke 
ta trata futbòl U17. 
Despues di a logra su 
promé dos viktoria den e 
enkuentronan aki di fut- 
bòl, djasabra último nos ta 
pèrdè 2-0 ku e fuerte ekipo 
di Bermuda ku no tin niun 
partido pèrdí den e enkuen- 


KRALENDIJK--Awe 
nochi 8'or den Stadion An- 
tonio Trenidad na Rincon, 
awe djaluna 5 di sèptèm- 
ber 2022, e gran fi nal di e 
torneo di futbòl Kopa Dia 
di Boneiru 2022 o sea “Bo- 
naire Day Cup 2022”. 
Despues ku e dos eki- 
ponan aki djabièrnè últi- 
mo a topa otro den plei-òf 
Buèlta Seis, di kua sv Vespo 
a bai ku e viktoria despues 
di tabata tras den e partido, 
awe nochi e dos ekiponan 
aki di e bario di Rincon, ta 
bolbe topa otro den e par- 


tronan aki. 
Bermuda ku a gana su 
partidonan ku skor grandi 
di asta 9-0, djasabra último 
den oranan di mainta a topa 
ku un Boneiru ku nan no 
por a gana si ku skornan 
grandi manera tabata e kaso 
den su enkuentronan promé 
ku e otro paisnan. 
Bermuda ta konsiderá e 
ekipo mas fuerte den e en- 
kuentronan aki. Nos selek- 
shon U17 a hunga un bon 


partido pero no a sa di yega 
na oportunidatnan klave pa 
yega na gol, kontra un Ber- 
muda ku a kontrolá esaki i 
no a duna nos e oportunidat 
di bira peliger pa nan pa 
yega na gol. 
Nos selekshon a hunga 
si un tremendo partido kon- 
tra Bermuda ku ta ser kon- 
siderá e ekipo mas fuerte 
den e kompromisonan aki. 
Riba potrètan algun bi- 
sta di e partido. 


2 ganá 0 pèrdí, +4 gol 6 
punto. 
Vespo 1 ganá 2 pèrdí, 
saldo gol -1, 3 punto. 
Estrellas 1 ganá 1 pèrdí, 
saldo gol -1, 3 punto. 
Atl. Flamingo 1 ganá 1 
pèrdí, saldo gol -1), 3 pun- 
to. Uruguay 9 ganá 2 pèrdí, 
saldo gol -7, 0 punto. 
Éksito na e ekiponan 
den e plei-òf. 


tido klásiko di futbòl pa 
Kopa Dia di Boneiru. 
E partido aki ta tuma 
lugá pues awe djaluna no- 
chi 8or den Stadion Anto- 
nio Trenidad na Rincon. 
E partido aki ku ta pri- 
mintí di hala basta hende 
hiba Stadion Antonio Tre- 
nidad awe nochi pa mira e 
partido, ta priminti tambe 
di bira otro tremendo par- 
tido entre e ekiponan aki, 
di kua tur dos ekipo ta bini 
prepará pa bai ku e viktoria 
i e tres puntonan di e par- 
tido i bai ku e kopa disponi- 


bel pa esaki. 
Ku e partido aki, e ekip- 
onan aki ta den otro klásiko 
di futbòl demostrando fut- 
bòl na nivel haltu pa mira 
kua di e dos ekiponan aki 
lo ta superior den e partido 
aki. 
Éksito na e ekiponan aki 
ku ta e kampionnan di sv 
Real Rincon i e ekipo di SV 
Vespo, tur dos di e bario di 
Rincon hungando e partido 
djawe nochi den nan bario 
di Rincon 
Éksito na e ekiponan 
den e partido. 


Boneiru a kai vensí 2-0 ku Bermuda 


SV Real Rincon ta 
sigui na kabes 


Pa Kopa Dia Boneiru 
Awe nochi SV Vespo vs SV Real Rincon 


KRALENDIJK – No 
por otro. Mester bini van- 
grail den e bògt banda di 
Misa di Antriol. Fin di si- 
man atrobe un outo a pone 
e pilánan ku tin na e parti 
aki di Kaya Korona drumi. 
E shofùr a kore bai despues 
di e kousa e aksidente aki 
djasabra algu promé ku 1'or 


di mardugá. 
No ta promé bes ku outo 
ta dal den e pilánan aki, ku 
ántes tabata di heru yená ku 
sèmènt. Despues sinembar- 
go a disidí di kambia nan pa 
un otro material mas suave 
pa protehá e shofùrnan. 
Awor no tin ningun mas. 
E outo djasabra a pone tur 


drumi. 
Shofùr di e vehíkulo 
djasabra mardugá, proba- 
blemente debí na belosidat 
haltu, a sali for di bògt i 
dal den tur e pilánan aki. E 
outo a sufri hopi daño. Por 
ehèmpel tin partinan di e 
vehíkulo ku a keda tras na e 
sitio. No opstante esaki el a 


Atrobe outo ta pone pilánan drumi 
Vangrail nesesario den bògt 
banda di Misa di Antriol 


logra kore bai. 
Partinan di e pilánan aki 
a bai den aire i kousa daño 
na dos bentana di un kas 
den besindario. Siguiente 
dia CRS a bin hasi inves- 
tigashon. E idea tabata den 
pasado, tempu ku a kumin- 
sá ku drechamentu di Kaya 


Korona, pa pone vangrail 
den e bògt aki, loke ta mas 
efektivo ku e pilánan aki. 
Pero nunka a sigui ku reno- 
bashon di Kaya Korona. 
A keda na mitar. Awor por 
ripará ku vangrail ta suma- 
mente nesesario den e bògt 
aki. 

SABA – E desishon di 
Windward Islands Airways 
International (WINAIR) pa 
mantené su dos buelonan 
diario, shete dia pa siman, 
durante sèptèmber i òkto- 
ber, ta hopi bon notisia pa 
Saba.Usualmente WINAIR 
ta redusí su skema di buelo 
durante temporada abou i 
inisialmente e kompania 


WINAIR ta mantené dos buelo 
diario pa Saba 


a informá Entidat Públiko 
Saba i outoridatnan di Ofi - 
sina di Turismo, ku lo move 
e buelonan di djárason i 
djaweps for di e sistema 
entrante 14 di sèptèmber pa 
17 di òktober. Sinembargo 
WINAIR a bai di akuerdo 
pa re-introdusí e buelonan 
akí i e skema ta keda mane- 
ra e ta ku dos buelo diario, unu mainta i e otro atardi. 
Diputado di turismo, 
Bruce Zagers, tabatin kon- 
takto ku gerente di WI- 
NAIR pa splika e gran 
nesesidat pa kontinuashon 
di konektividat pa i for di 
Saba, inkluso den e tempo- 
rada normal abou. 
Zagers: 
“Konektividat 
diario pa i for di Saba ta 
hopi importante, tambe du- 
rante temporada abou. 
Tin buelo diario ta si- 
gurá konekshon kaminda 


hende tin mas opshon.” 
Konektividat pa Saba ta un 
reto komo ku e isla ta de- 
pendé hopi di un kantidat 
di buelo ku WINAIR ta 
ofresé. E kantidat di buelo 
ya ta limitá i redusí e skema 
pa ménos buelo na sèptèm- 
ber i òktober, ta kondusí 
na mal kontentu dentro di 
e komunidat i e partner- 
nan turístiko. Dos buelo 
diario lo benefi siá e evento 
Sea & Learn, ku un kanti- 
dat di eksperto i potensial 


bishitante biniendo e isla 
pa lektura i otronan pa siña 
eksperensianan. Tambe ta 
spera sinku grupo grandi 
di buseo na òktober. “Nos 
ta kontentu pa mira e bue- 
lonan diario bèk riba skema 
durante e temporada di aña 
akí pa minimalisá interup- 
shon pa keda sin por biaha 
pa e isla i nos ta mira dilanti 
ku durante e temporada hal- 
tu lo agregá buelonan adis- 
honal, direktor di turismo, 
Malinda Hassell, a bisa. 


aruBa 
statia/saBa/st. maarten 

KRALENDIJK--Juni 
Piar, no ta un deskonosí na 
Boneiru, den pasado e ta- 
bata bruder na Fundashon 
Mariadal, un persona mashá 
kerí e tempu aya. Awor Juni 
tin su mes kompania ku 
ta atendé ku hendenan ku 
mester bai eksterior pa dòk- 
ter. E ta guia tambe e grupo 
ku ta biaha pa eksterior pa 
tratamentu médiko, pa me- 


dio di Zorg en Jeugd Cari- 
bisch Nederland. 
Manera ta bisa, ketu bai 
e ta hopi kerí i kòmplimènt 
ku hendenan ta duna di su 
servisio. Un reportero di 
BONERIANO a tuma nota 
di su servisio algun dia pasá 
i hendenan ta gab’e sin fi n. 
E funshon ku e tin no ta fá- 
sil, pa atendé ku hende ku 
kebrante di salu. Tin situ- 


ashon fastioso ku ta pre- 
sentá i abo ta e persona ku 
mester intermediá. 
No solamente Juni, ko- 
nosé e materia bon, pero e 
tin bon aktitut pa anda ku 
hende. Esei ta den dje i ta 
funshoná perfekto ku e fun- 
shon. No ta algu ku bo por 
siña. Sea e ta den bo, òf no 
den bo. Algun potrèt kon 
e ta atendé ku hendenan, 
durante biahe pa atenshon 
médiko den eksterior. 


Juni Piar ta keda hopi gustá 


KRALENDIJK -- Ra- 
dio Live 99.9FM, a selebrá 
huntu ku koleganan, 7 aña 
di eksistensia. Den fi n di si- 
man pasá, gerente di e radio 
menshoná, Aimed Ayubi i 
Marichelle Bosnie, a organ- 
isá un enkuentro di sorpre- 
sa pa miembronan di e tim 
di radio Live 99.9FM. Nan 
a kana un distansia i fi nalisá 
na Sorobon Beach, kamin- 


Radio Live 99.9FM a 
selebrá 7 aña 


da e selebrashon a kulminá. 
Durante e aktividat, tabatin 
diferente wega i e doño di e 
radio, a menshoná diferente 
plan ku ta na horizonte. 
Ta notabel ku último 
simannan, diferente kara 


nobo a djòin, asina fortifi ká 
e tim di radio Live 99.9FM 
aun mas. Kos di kome i 
bebe no por keda afó i em- 
pleadonan tabatin un ano- 
chi hopi ameno. Esei por a 
tuma nota di dje, mirando 
ekspreshon di e karanan i e 
loramentu di otro den san- 
tu. Riba potrètnan un parti 
di e selebrashon di Radio 
Live 99.9 FM, 7 aña. 

KRALENDIJK – Tur 
aña ta selebrá Dia di Tu- 
rismo riba 27 di sèptèmber. 
E aña akí Tourism Corpora- 
tion Bonaire (TCB) a pla- 
nia diferente aktividat den 
henter luna di sèptèmber. 
For di djasabra 3 di sèp- 
tèmber 2022 tur bishitante 
ku yega nos isla ta haña un 
bon biní personal na Fla- 
mingo International Air- 
port ku e ritmo boneriano 


Tourism Corporation Bonaire ta selebrá Luna 
di Turismo 2022 


di nos músika folklóriko 
lokal. Banda di esei bishi- 
tantenan por saka potrèt ku 
nos hendenan lokal den tra- 
he folklóriko tradishonal. 
Komo muestra di apresio 
tur bishitante ta risibí un re- 
galo di bon biní komo parti 
di nos programa pa man- 
tené bishitante, yamá Em- 
bahador di Boneiru. 
Riba djabièrnè 2 di sèp- 
tèmber TCB a organisá su 


evento di tur luna ‘Tourism 
after 5’. Durante e evento 
akí TCB a yama bon biní 
na Bonaire Bikers Club i su 
partnernan, ku na honor di 
Dia di Boneiru lo organisá 
diferente aktividat na nos 
isla. Tambe Rolando Marin, 
e ‘Information Officer’ di 
TCB, a keda honrá pa su 
28 aña di trabou pa TCB i 
34 aña di trabou den sektor 
turístiko. Sr Robert Loyd 
prosedente di Merka tambe 
a risibí rekonosimentu pa 
e 30 añanan ku e ta bishitá 
Boneiru. Atraves di tur e 
añanan akí sr. Lloyd a keda 
den diferente akomodashon 
na nos isla i e último aña- 
nan e ta hospedá na Buddy 
Dive Resort. 
Den koperashon ku e 
outor Denise de Jong-Re- 
kwest, TCB a krea tambe 
un buki di turismo titulá: 
'Turismo na Boneiru, Mi 
Kultura, Mi Enkanto!' ku 
dia 22 di sèptèmber ta keda 
lansá ofisialmente. Dia 23 
di sèptèmber lo entregá e 
buki di turismo akí na tur 
skol na Boneiru, komo un 
medio di instrukshon pa 
siña mas tokante nos tu- 
rismo, nos patrimonio lo- 
kal i nos kultura. Dia 26 di 
sèptèmber TCB ta organisá 
su di dos Kumbre Turístiko 
Boneiru anual ku komo 
meta pa trese nos stakehol- 
dernan aktivo i nos partner- 
nan den turismo huntu pa 
papia tokante nos branding, 


nos komunikashon aéreo, 
nos merkadeo i nos strate- 
gia di relashonnan públiko 
i kompartí e último trènt- 
nan i desaroyonan turístiko 
ku nan. E aktividatnan di e 
Luna di Turismo ta terminá 
riba djabièrnè 30 di sèp- 
tèmber. 
E ora ei TCB ta orga- 


nisá su evento di Taste of 
Bonaire. E tema di e evento 
ta enfoká riba Turismo i 
Kultura. 
Pa enbolbí nos hóbennan 
mas ku nos aktividatnan 
kultural, nos ta organisá un 
kompentensia di baile lokal 
eskolar ku nos músika tra- 
dishonal. 

K R A L E N D I J K - 
-Djabièrnè 2 di sèptèm- 
ber, durante un aktividat 
di TCB, nan a selebrá 28 
aña di trabou pa Rolando 
Marin, laborando na TCB 
i 9 aña na Bonaire Trading. 


Rolando Marin 28 aña na TCB 
E tabata presente riba e- 
senario durante e aktividat. 
Sigur un tremendo persona, 
ku bon konosementu di su 
materia i ehèmpel pa un 
trahadó, hopi aña mes ka- 
minda trahando. 


Hopi hende pará den ﬁ la, spera momentu pa nan saka potrèt, ku e aparato nobo ku 
Roëlton Thodé tin. Nan a gust’e masha, manera ta bisa na hulandes 'hopi aantrek- 
kelijk'. 
Potrèt ta mustra algun di esnan ku tabata pendiente, pa saka potrèt, durante un 
aktividat na oﬁ sina di TCB resientemente. 


Aparato nobo hopi gustá 


Robert Loyd huntu ku su esposa ta un di e person- 
anan ku tin mas ku 30 aña ta bishitando Boneiru. A 
skohe e fecha pa honra nan. 


TCB a duna rekonosementu 
na Robert Loyd 


Djadumingu a selebrá patrono parokial “La Birgen di Coromoto” na Antriol. Pa- 
der Baak, pader Ranulfo i Hooijschuur tabata presente. Entrante awe, pader Marc 
Hooijschuur ta ku fakansi pa tres siman. Pader Baak lo ta atendé ku e parokia. 


Selebrashon patrono parokial 

Droga 
Despues di e morto trágiko di su yu 
hòmber Dudley Cicilia, álias Kip, Wim 
a keda hopi kibrá. E morto di David 
Cicilia tambe tabata duru. El mira kon 
David, bon mirá, a venená ku droga. 
Pero e asesinato di Kip den prison na 
Kòrsou, segun su amigunan, a dal’é 
mas duru. Nunka el a realmente reku- 
perá di e dos gòlpinan aki. Nunka mas 
Wim a bira bèk e Wim di ántes. 
Mila Melaan, yu di Wim: “Mi a 
ripará esaki. Tata tabata preokupá. E 
no tabata e tata di ántes mas. El ku- 
minsá ta usa droga. Esaki a kuminsá 
den prison. Kon e tabata yega na dro- 
ga den prison mi no sa. Pero e tabata 
haña mariwana. Mi ta papiando aki di 
e prison bieu tras di warda di polis. E 
no a bai e prison nobo nunka. Na e 
kas di detenshon na Playa su bida den 
prison a kaba.” 
Chikí Gomes, un hòmber di Kòrsou 
ku a bin biba na Boneiru i a resultá 
den prison e tempu ku Wim a kuminsá 
usa droga, a konta: “Mi no ta bai bisa 
kon, pero mariwana i otro droga tabata 
drenta fásil den prison. Kasi semper mi 
tabata keda ku Wim den mesun sèl. E 


tabata huma su kurpa pisá. Pero sem- 
per un bon kompañero di sèl.” 


Novela 
Segun Chikí, un problema so e 
sa tin ku Wim. E tabata hasi su mes 
doño di e ‘remote-control’ di e televis- 
hon den nan sèl. “Mi no tabata haña 
oportunidat kasi pa wak televishon. Ta 
e so kier a wak televishon. Ta ora ku 
e drumi mi tabata haña un chèns. E 
tabata gusta wak novela. Mi sa bis’é 
ku hende ku wak novela ta kuminsá 
traha novela. E tabata hari.” 
Despues ku el a sali for di prison 
el a sigui usa mariwana i droga mas 
pisá. Na sierto momentu asta el a bira 
un adikto. 
Mila Ortela-Melaan, yu di Wim, ta 
konfirmá e adikshon di su tata na dro- 
ga. El a kuminsá bai atras. Kasi tur su 
plaka tabata bai na kumpramentu di 
droga. Pero ei mes e tabata usa plaka 
tambe pa trit su amigunan bou di palu. 
E tabata kobra su plaka di penshun 
mainta, bai bou di palu, anto atardi e 
tabata pasa pidi mi sèn. No tabata fá- 
sil pa atendé ku mi tata e dianan ei.” 


Prison 
Wim semper tabata un detenido 
ku a komportá su mes bon den prison 
tantu na Boneiru komo Kòrsou. Per- 
sonanan ku tabata será huntu kuné ta 
konfirmá esaki. Por ehèmpel Leonel 
Anthony i Chikí Gomes. Nan a konosé 
Wim den prison na Boneiru. 
Wardadónan di presu tambe tambe 
ta positivo riba komportashon di Wim 
den prison. Sigur den e periodo pro- 
mé ku 1985, aña den kua el a asesiná 
Laura Wirs, nan mester a tira bista 
bon riba Wim, pasobra e tabatin su 
historial di hui for di kas di atenshon. 
Chikí Gomes a konosé Wim den 
prison tras di warda di polis masomé- 
nos 15 aña pasá. “Den tempu ku ami 
tabata huntu kuné den prison nunka 
tabatin problema ku Wim. E tabata 
pasa mayoria tempu den sèl. Mi ta- 
bata keda huntu kuné. E no tabata 
bai spòrt. Loke sí e tabata hasi tabata 
kushiná. Wim tabata bon kòki. E hòm- 
ber aki tabata smor un galiña asina 
bon ku bo tabata kome keda ku gana.” 
Chikí, 22 aña mas yòn ku Wim, ta 


sigui konta: “Mi tabata manera su yu 
den sèl. Tres biá mi a yega di keda den 
sèl huntu kuné. Mi no tabata lag’é hasi 
ningun trabou. Mi tabata bari i dueila 


den sèl. Na momentu ku su tempu di 
sali yega mi tabata yora. Pasobra mi 
no sa ken lo mi a haña den sèl.” 
E sa konta Chikí di su hazañanan. 


E storia tras di 
‘The Fugitive’ 


Den un seri di algun entrega BONERIANO ta dediká atenshon na Wim Cicilia, 
kende a fayesé e siman aki na edat di 77 aña di edat. Gran parti di e seri ta basá 
riba un entrevista ku Wim mes a konsedé na 1997, den kuadro di skirbimentu 
di e buki ‘Pueblo di Kunuku Bieu’, ku a sali na sèptèmber 1998. 
14 


Wim tabata gusta hunga dominó. 
El a siña Layo Anthony e triki- 
nan di e wega di pensa aki. 


A yega momentu ku Wim no por a drenta mondi mas manera ántes. 
Su kurpa a kuminsá bai atras 


Wim tabata spesialisá den ladronisia di kabritu. Kunukeronan di tan- 
tu dilanti komo patras di Seru Largu a sufri hopi na su man. 

Su peleanan ku hòmbernan duru. 
Pero despues ku Wim a kuminsá 
huma mariwana kos a kambia. Tabata 
bes e tabata ke droga. Tabata masha 
fásil pa nan haña droga. “Mi no ta bai 
bisa kon, pero nos tabata hasi ‘bestel- 
ling’ di droga. Den piskalat tabatin tur 
kos. Ta sèn mester tin pa hasi ‘bestel- 
ling’.” 
Laman i piskamentu semper tabata 
den kabes di Wim. E sa gusta konta 
Chikí di piskamentu, piskánan ku el a 
yega di kue. 


Wim i Dios 
Un pregunta grandi pa hopi hende 
ta kon Wim su relashon ku Dios ta- 
bata? Tin hende ku a yega di mir’é 
lesa beibel den prison. Chikí Gomes 
a splika ku nan dos sa papia di Dios 
siendo será huntu den sèl. 
Chikí: “Nos tabata resa huntu 
anochi promé ku nos bai drumi. Si e 
mester a pega soño sin resa, mi ta- 
bata resa p’e. Nos tabata traha obra 
di man den fi gura di Hesus i pega na 


muraya.” 
Ta konosí ku sa tin pastor, tantu di 
religion katóliko komo di otro religion, 
ku sa bishitá prison. Segun Chikí, e 
sigur no tabata apresiá e kontaktonan 
aki ku pastor. Wim tampoko. “Pastor 
no ta kos di papia kuné. Nan ta biba 
den nan mundu di fantasia. Nos no ta- 
bata papia ku nan. Nos ku nos den sèl 
sa papia di Dios.” 
Un wardadó di presu ku sí tabata 
logra toka kurason di Wim tabata e 
wardadó di presu kristian Ro Beau- 
mont, ku semper ta trese su mensa- 
henan pa tur detenido, tambe pa Wim. 
Te na último luna di su bida Ro a trata 
na yega serka Wim den kas di kuido 
pa resa kuné. 


Rekuerdo di Layo 
Hopi hende tin rekuerdo Wim. Si 
pone tur e rekuerdo aki banda di otro 
bo ta sera konosí ku un persona in- 
teresante. Miéntras ku hopi hende ta- 
bata konsiderá Wim komo un persona 
peligroso, otronan ta deskribi’é komo 


un persona alegre, sosial i karismá- 
tiko. 
Leonel (Layo) Anthony, norteño 
meskos ku Wim, a konosé Wim den 
prison. “Mi a kai será komo hóben. Mi 
a siña konosé Wim komo un hende di 
tur hende, un persona alegre. Komo 
mucha kaba m’a lanta i tende di dje. 
El a siña mi hunga dominó den prison, 
na unda e tabata un hòmber trankil i 
respetá. Asina ku e drenta prison e ta- 
bata kue su posishon di kòki.” 
Leonel ta kòrda ku Wim no tabata 
gusta pa e hóbennan den prison papia 
tokante krímen. “E tabata rabia pisá ku 
nos, bisando ku e no ke pa nos ta riba 
mal kaminda. Bisa nos ku nos mester 
buska otro kos pa hasi. E tabata ke pa 
nos papia i hasi kos positivo. Nada di 
maldat. Mi ta kòrda ku un dia ya riba 
setenta aña, papiando di su mes, el a 
bisa ku awor sí ta basta, esta ku e no 
ke sigui ku su aktonan kriminal mas. 
El a bisa ku ‘pasado a pasa’.” 
Layo a anda ku Wim pafó di prison 
tambe. Bai mondi kuné pa kue kabritu, 


kue yuana. E ta deskribí Wim komo un 
bon konosedó di mondi. Mayoria biá e 
so tabata drenta mondi. E tabatin hopi 
resistensia, por a wanta set. E tabata 
konosé kuebanan den kua por a haña 
awa. E tabata konosé mondinan den 
besindario di Nort di Saliña, asta Bo- 
livia, hopi bon. 


Enfermedat 
Wim su salú a kuminsá bai atras 
sierto momentu. Mila Ortela-Cicilia 
a ripará esaki durante su último per- 
manensia den prison. E tabatin vários 
komplikashon i na sierto momentu 
asta mester a usa mashin di oksígeno. 
Un biá el a bira hopi malu den prison 
Tabata e tempu ei ku e trahadó so- 
sial di JICN a kuminsá papia ku Mila lo 
mester bai pasa ku su tata. Mila mes 
tambe a atendé esaki ku Wim. E úl- 
timo añanan di bida di Wim no tabata 
fásil. Mila, komo úniko yu bibá na Bo- 
neiru so mester a dil ku e situashon. 


E foto ta mustra e wardadónan di presu ku a dil mas ku Wim durante su detenshonnan despues ku el a regresá Boneiru den e segundo mitar 
di añanan nobenta. 


Bario di Republiek na unda Wim a operá hopi den su bida. 

Despues di dos aña sin selebrá ‘Dia di Boneiru’ den forma normal, mañan djamars e 
paseo di motosaikel t’ei atrobe. Djabièrnè a tuma lugá e parti di inskripshon di e 24 
paseo ku motosaikel organisá e aña aki. Ambiente tabata bon, bar i kushina na òrdu i 
músika bibu. Foto ta mustra algun di e partisipantenan di mañan. 


Paseo di motosaikel 
t’ei atrobe 

Marian i Julio Jansen, mama i yu di Aruba ta move tur 
kaminda. Ta dos persona di Aruba i ta konosí mayoria 
aktividat ku tin di aber ku motosaikel, nan ta presente. 
Tur aña nan ta na Boneiru, Julio ku su motosaikel, 
Honda CBX 600cc. E aña aki, niun koredó di moto- 
saikel no a logra bin ku nan ko'i kareda pa e paseo. 
Nan gusta Boneiru i ku òf sin motosaikel, nan tei. Riba 
potrèt nan ku Orlando Francisca. 


Mama i yu riba buèlta 


Anaro, Marlon i Orland, na un aktividat sosial públiko wikènt pasá. Ta hendenan ku 
stima Boneiru i no ta deskonosí aki. Nan tin diferente miembro di famia na Boneiru 
i Kòrsou. 


Fin di siman na kaminda pa Dia di Boneiru 

Ku orguyo nos ta sigui traha 
na bienestar di nos Isla. 
Boneiru. . . E ta un privilegio di 
por forma parti di bo desaroyo. 
Felis Dia di Boneiru. 

Un tragedia marítimo 
sinembargo ku nunka a 
haña e atenshon ku el a 
meresé tabata di 21 per- 
sona, hòmbernan di laman, 
ku a pèrdè nan bida durante 
pasada di un orkan riba Bo- 
neiru dia 23 di sèptèmber 
1877. E tempu ei ainda no 
tabata duna orkannan nòm- 
ber. No ta tur e fayesidonan 
aki tabata boneriano. 
Drs. John Schermer den 
investigashonnan di geano- 
logia boneriano ta topa ku 
hopi dokumento importante 
pa nos historia. Asina el a 
topa ku lista di e 21 perso- 
nanan ku a pèrdè nan bida 
riba e dia 23 di sèptèmber 
1877 ei. 


Ocho orkan 
Den e tempu ku el a 
pasa, 1877, ainda no tabatin 
e kustumber pa duna orkan 
nòmber. E ta dokumentá 


sí komo ‘Hurricane Four’ 
(Orkan kuater), konside- 
rando ku e tabata e di kua- 
ter orkan di e temporada 
ei. E daño ku e orkan aki a 
kousa tabata enorme, entre 
otro na edifi sio, kas i faro 
di Boneiru. Ademas 21 per- 
sona a pèrdè nan bida. 
Rekòrtnan ta indiká ku 
den e temporada di 1877 
ei tabatin ocho siklon. Un 
di nan a bira un orkan hopi 
fuerte, kategoria 3+. Pero 
mester tene kuenta ku den e 
tempu ei no tabatin aparato 
sofi stiká, entre otro satélite, 
pa detektá i midi forsa di 
orkan. Loke tin na infor- 
mashon di e orkannan dje 
tempu ei ta solamente basá 
riba relatonan ku a keda 
tras di presensia di orkan- 
nan riba tera òf di barkunan 
destruí riba laman. Pues 
orkan- i tormentanan ku a 
afektá tera habitá. 


Atlantic Hurricane data- 
base (HURDAT) ta rekono- 
sé ocho siklon tropikal den 
e temporada di 1877. Tres 
tabata orkan ku bientu di 
119 km pa ora òf asta mas. 
Esun 
promé 
(Hurricane 
One) a forma banda di e 
islanan Turks & Caicos dia 
1 di ougùstùs 1877 i a sigui 


bai kosta di Merka, yegan- 
do tera na New Brunswick 
dia 5 di ougùstùs. E orkan 
aki no tabata di importansia 
pa Boneiru, tampoko esnan 
denominá komo ‘Hurricane 
Two’ i ‘Hurricane Three’. 
‘Hurricane Two’ a forma 
den Golfo di Mexico dia 
14 di sèptèmber i a afektá 
estado Louisiana. Tabata 
un orkan ku a desaroyá den 
kategoria 1. Despues di 
Louisiana el a afektá tambe 
estado Florida. 
‘Hurricane Three’ a for- 
ma riba laman sin subi tera. 
Esaki a sosodé entre 16 pa 
22 di sèptèmber 1877. 


‘Hurricane Four’ 
‘Hurricane Four’ (Orkan 
kuater) sí no tabata wega. 
Atlantic Hurricane data- 
base (HURDAT) ta papia 
di e orkan di mas fuerte i 
destruktivo di e temporada 
ei. El a impaktá Venezu- 
ela i e islanan Aruba, Kòr- 
sou i Boneiru hopi duru, pa 
despues subi bai nort direk- 


shon di Estádos Unídos, na 
unda el a kousa 84 morto. 
E orkan aki a forma dia 
21 di sèptèmber 1877 pa- 
riba di Laman Karibe. El a 
move direkshon wèst na un 
latitut hopi abou a lo largu 
di e kosta nort di Venezu- 
ela. 
Mientrastantu e orkan 
aki tabata kobrando forsa. 
Dia 23 di sèptèmber el a 
subi kosta venezolano, bi- 
rando un di e masha tiki or- 
kannan ku a subi tera vene- 
zolano. Hopi aña despues, 
na 1993, e orkan Bret tambe 
a sigui masoménos e mesun 
trayekto aki. 


HURDAT ta skirbi tek- 
stualmente: “The island of 
Curaçao was devastated.” 
Despues e orkan aki a 
debilitá birando katego- 
ria 1, miéntras ku el a kue 
direkshon nortost. Pero el 
a rekobrá forsa te alkansá 
bientunan di 185 km pa ora. 
Na momentu ku el a yega 
Golfo di Mexico i a subi 


21 Persona a pèrdè nan bida den orkan di 1877 
E tragedia marítimo di mas 
grandi den nos historia 


KRALENDIJK – Boneiru a konosé algun tragedia marítimo 
grandi den su historia. Por ehèmpel e tragedia ku e barku Gou- 
verneur Van Heerdt na 1910. Dia 12 di yüni 1910 anochi ku e 
barku aki, un barku di pakèt, a sali for di Boneiru pa bai Kòrsou, 
ningun hende por a pensa ku ta solamente 5 di e 14 personanan 
na bordo lo a sobrebibí e biahe. Sobrá nuebe, inluyendo geza- 
ghebber di Boneiru Arend van den Brandhof, a pèrdè nan bida 
ora e barku a dal kibra na e punta pariba di Kòrsou. Ta fresku 
den hopi su memoria e desaparishon di Isidel, tambe e boneri- 
anonan ku a pèrdè nan bida riba laman durante Segundo Guera 
Mundial, blanku di atakenan ku torpedo. 


Tur e bentana i portanan di kas di gezaghebber a bai. 


Fort Oranje a risibí daño grandi. 

kosta di Panama City (esta- 
do Florida) dia 3 di òktober, 
el a hasi hopi daño i eksigí 
84 bida. Mas despues el a 
kousa hopi yobida na North 
Carolina. Numeroso barku 
a noufragá na kosta atlán- 
tiko di Merka. 


Hopi daño 
Johan Hartog, deskribi- 
endo pasada di ‘Hurricane 


Four’ riba Boneiru, ta ku- 
minsá na menshoná ku den 
su investigashonnan di do- 
kumento, el a topa den e 
archivo di Boneiru ku dos 
buki di karta den kondishon 
hopi deplorabel. 
Riba un di e bukinan aki 
tabatin e siguiente partisi- 
pashon: “De slechte toes- 
tand van dit boek is toe te 
schrijven aan den orkaan 


van den 22 op den 23 sep- 
tember 1877.” 
Segun Hartog, ámbos 
buki ta kontené kartanan 
di aña 1877 i nan tabata, 
na momentu ku e orkan en 
kestion a asotá Boneiru, 
un kaminda den ofi sina di 
gezaghebber John G.L.I. 
van Romondt. Áwaseru a 
basha den su ofi sina, komo 
ku e bentananan a bai. Den 


e buki di relato di kosnan 
ku a sosodé na 1877 por 
haña mas informashon to- 
kante e kalamidat aki ku a 
tuma lugá na Boneiru na fi n 
di sèptèmber. 
Ta menshoná ku e kas 
di warda na Willemstoren, 
torno di sùit, a disparsé 
kompletamente. E lantèrnu 
riba e torno aki a kibra. 
E kas di warda na Lac 


tambe a disparsé. Skol, 
misa, tantu katóliko komo 
protestant (kèrki), a sufri 
hopi daño. E oloshi na e 
torno di misa San Bernardo 
a pèrdè su weizernan. Ta 
un oloshi ku tabata instalá 
na e torno aki for di tempu 
di Pastor Basilius. Warda 
di polis na Rincon tabata 
totalmente destruí, meskos 
tambe e kas di warda na 
kosta di Karpata. E edifi - 
sio di karentena na Klein 
Boneiru tambe a sufri daño 
grandi. Fort Oranje tambe 
tabata kasi basha den otro. 


21 Morto 
Tur barku ku tabata den 
bahia di Kralendijk na mo- 
mentu ku e orkan aki a pasa 
a bai pèrdí ku karga ku tur. 
Tabata trata di diesun barku 
registrá na Boneiru. 21 Per- 
sona ku tabata riba e barku- 
nan aki a pèrdè nan bida. 
E daño na edifi sio- 
nan di gobièrnu, inkluso 
Willemstoren, 
tabata 
di 
fl .21.000,—, ku den e 
tempu ei tabata un mon- 
tante astronómiko. Daño na 
propiedatnan partikular ta- 
bata mas grandi ainda, esta 
fl .103.640,—. 
E orkan aki a pasa riba 
Boneiru mas tantu den e 
anochi di 22 pa 23 di sèp- 
tèmber 1877. Gezagheb- 


Bista riba Kralendijk. Hopi ediﬁ sio a sufri daño. 

Algun foto ku a sali di e tormenta en kestion den korant. 


ber Van Romondt a relatá 
despues ku pa 11'or dia 22 
di sèptèmber anochi bien- 
tu fuerte a kuminsá supla 
for di nort. Despues e di- 
rekshon di bientu a bira i 
bientu a kuminsá supla for 
di nortost. Entre 4'or pa 6'or 
e orkan tabatin su forsa di 
mas grandi. 
Pa 4'or asta lo a sinti un 
temblor. Tin vershon ku ta e 
orkan aki lo a sera e boka di 
Gotomeer, ku tabatin kon- 
takto ku laman. E vershon 
ta ku olanan a saka pie- 
dra di koral i sera e boka. 
Hartog sinembargo ta bisa 
ku esaki no tabata e kaso, 
komo ku tin un rapòrt di 
ir. C.A.R. Stifft di 1827 ku 
ta indiká ku for di e tempu 
ei kaba Gotomeer tabata 
separá for di laman. Na 
1885 tambe tabatin un or- 
kan basta fuerte ku a asotá 
Boneiru. 


Den e tempu ei, apénas 
ocho aña despues di esun 
devastador di 1877, tambe 
diferente barku a bai pèrdí. 
E kas di gezaghebber 
(awendia bestuurskantoor) 
a pèrdè kasi tur su bentana 
i portanan. Di mes bientu a 
kita tambe e skòtnan den e 
edifisio. Inventario di e kas 
di gezaghebber a keda na 
filingrana. 
Gezaghebber Van Ro- 
mondt despues a manda 
un karta pa Gobernador 
Hendrik Kip na Kòrsou pa 
reportá kon grandi e daño 
tabata. Solamente e dak di 
su kas a sobrebibí, konside- 
rando ku djis promé a dre- 
cha esaki. 


Mortonan 
John Schermer a topa 
ku lista di no solamente e 
personanan ku a pèrdè nan 
bida den e tragedia di 1877 


na kosta boneriano. Tambe 
el a haña lista di e barkunan 
ku a kibra. Na tur tabata tra- 
ta di 10 barku di bela: Zuhé, 
Sylphide, Het Lak, Nicasia, 
Jóven Anneta, Industrie, 
Flora, Vestia, ‘Let me Pass’ 
i Meteor. 
Michiel de Groot, Frans 
Kusmus, Tomas Craane i 
Germain Dortalina tabata 
na bordo di Zuhé. Tur ta 
famnan boneriano. Doño 
di e barku aki tabata C.S. 
Boom. Balor di e embar- 
kashon tabata di 1858 flo- 
rin. 
E barku Sylphide su 
balor tabata 2000 florin i 
propiedat di R. Boom. Es- 
nan ku a muri tabata Martijn 
Nicolaas, Martis Nicolaas i 
Anton Nicolaas, segun tur 
indikashon famia di otro. 
E barku ‘Het Lak’ tabata 
di J.K.de Haseth ku un ba- 
lor di 3000. Niun hende no 


a pèrdè nan bida na bordo. 
Otro barku ku a bai 
pèrdí tabata Nicasia di R. 
Francees ku balor di 1.600 
florin. No a registrá morto. 
E barku Jóven Anetta tabata 
di R. Nancy di 1.500 florin. 
Na bordo di e barku Indus- 
trie di C.B. Debrot di 3.000 
florin tampoko no tabatin 
bordo. Mesun fuerte Flora 
di A. Nouel a kore. Pero e 
barku sí a bai pèrdí. Balor 
di 1.700 florin. Vesta di L. 
Torbed, ku balor di sola- 
mente 500 florin, tambe e 
bai pèrdí. 
Finalmente e barku Me- 
teor di barku di e komersi- 
ante Boom. Tabata e barku 
di mas balor, esta 5.000 flo- 
rin. 


E mortonan 
E mortonan pues e dia ei 
tabata 21. Tin di nan tabata 
riba otro barku, ku no a bai 


pèrdí. Probablemente nan 
a muri den intentonan pa 
bula laman. Den nan dese- 
sperashon nan no a realisá 
e peliger di e momentu ei. 
E mortonan na bordo di 
Fransisca e mortonan ta- 
bata Jozef Mannen, Manuel 
Piar i Leonardus Pourier. 
Tabatin un venezolano 
tambe ku a pèrdè su bida 
na bordo di e barku Elvi- 
ra. Huntu kuné di e mesun 
barku aki Piet Nicolaas i 
Bernardus de Groot. 
Na bordo di Cisne ta- 
batin e kantidat mas gran- 
di di morto: Jules Dave- 
laar, 
Arnold 
Kusmus, 
Teofiel Boudewijn, Nico- 
laas Marchena, John Jesu- 
run, Bernard Marchena, Jan 
Hendrik Nancy. 
Finalmente por men- 
shoná tripulante Johannes 
Rosaria na bordo di e barku 
Neveri. 


KRALENDIJK -- Dòk- 
ter Adrienn Valeria Vegh 
huntu ku dòkter Lont ta bai 
atendé awor ku e klínika 
médiko, ku a habri den 
añanan setenta komo ofi- 
sina di dòkter Cervantes. 
Dòkter Vegh a splika si- 


man pasá: “Mi a studia pa 
dòkter na Europa i mi a tra- 
ha kasi 2 aña na klínika di 
dòkter na Antriol, huntu ku 
dòkter Bernabela. 
Awor mi tin 44 aña di 
bida i pa 20 aña mas lo mi 
ta aki na Antriol pa duna 


servisio. Mi ta bai duna lo 
máksimo pa mihó servisio. 
Mi ta kontentu ku dòkter 
Bernabela a duna mi e kon- 
fiansa.” 
Dòkter Lont a bisa ku e 
lo bai sinti falta di dòkter 
Bernabela: “Nos no a traha 
huntu, pero sí hopi serka. 
Mi ta kontentu ku doktorá 
Vegh ta tuma mando. Mi tin 
konfiansa ku e ta bai duna 
bon servisio. Práktika na 
Antriol ta keda manera e ta. 
Servisio no ta kambia. Niun 
hende no preokupá.” 


Dòkternan nobo na 
Antriol 

12 
Djasabra 3 di Sèptèmber 2022 


manera ku e ta yega na ser pa 
nos spiritu i bida. 
E promé palabranan ku nos 
a skucha di Hesukristu den e 
evangelio di awe ta zona span- 
toso: “Si un persona ke bin ser- 
ka mi, i no ta distansha su mes 
di su tata, su mama, su kasá i 
su yunan, su ruman hòmber i 
su ruman muhé, òf asta di su 
mes bida, e no por ta mi dis- 
ipel”. 
E ekspreshon ta ekstrema- 
damente fuerte, pero ta laga 
nos komprondé kon nos entre- 
ga na Kristu mester ta. Nos 
mester kere den Hesus, stim’é 
i entreg’é nos bida den forma 
total i inkondishonal. Dilanti di 
e amor ku nos debe Hesukris- 
tu, i ku mester ta asina grandi, 
e amor pa nos sernan kerí ta 
blikia. Den komparashon ku e 
amor pa Dios, asta e amor pa 
nos mama parse odio. Manera 
ora nos ta bisa: dilanti e wowo- 
nan aki asta solo parse skuri- 
dat 
Dios ta promé. Hesus a 
bisa esaki na otro okashon: 
“Kualke persona ku ta kumpli 
ku boluntat di mi Tata ku ta den 
shelu, e persona ei ta mi ruman 
hòmber, mi ruman muhé i mi 
mama”. 
Kristu ta e persona number 
un den nos bida? Nos no 
mester tin miedu. Siguiendo 
Kristu únikamente nos por sti- 
ma nos mayornan mas. He- 
sukristu a santifiká e amor pa 
nos sernan kerí. Si nos famia 
por yega na ser un opstákulo 
pa stima Kristu, E, en kambio, 
nunka lo ta un opstákulo pa nos 
stima nos famia. 
A kontinuashon Hesukristu 


DI BINTITRES DJADUMINGU SIKLO C 


Promé Lektura 
: Sabiduria 9, 13-18 
Salmo 
: Salmo 90, 3-6, 12-14. 17 
Di dos Lektura 
: Filemon 9-10. 12-17 
Evangelio 
: Lukas 14, 25-33 


Personanan ta regalo 


Personanan ta regalo ku bida a duna mi. 
Nan ta bini lorá, algun den forma masha bunita i otro- 
nan di un manera ménos atraktivo. 
Algun a ser maltratá den pòst; otronan ta yega komo 
“Entrega Espesial”; 
Algun ta yega lorá ariba ariba, otronan será ku gran 
rigides. 
Pero e papel di regalo no ta e regalo, ta fásil kiboká bo 
mes den e sentido aki, husgando e kontenido dor di e 
estuche. 
Tin bia e regalo ta habri ku fasilidat; otronan mester di 
yudansa di otro personanan. 
Esnan ku ta bin lorá ku demasiado leim talbes ta paso- 
bra nan tin miedu, kisas nan a ser heridá ántes i no ke ser 
lastimá di nobo. 
Ami ta un persona. Manera tur sobra persona tambe 
ami ta un regalo. Mi ta poseé karakterístikanan ku ta úni- 
kamente di mi... sin embargo, algun mi tin miedu di mira 
denter di mi papel di regalo. 
Talbes mi tin miedu pa desepshoná mi mes. Lo por ta 
ku en realidat nunka mi a aseptá e regalo ku ami ta. 
Kada enkuentro i komunikashon entre personanan ta 
un interkambio di regalo. 
Mi regalo ta ami, abo ta bo regalo. 
Nos ta opsekionan di Dios un pa otro. 
Ta difísil pensa ku esun ku a hasi mi daño ta tambe un 
regalo di Dios, pero si nos mira ofensa komo un papel di 
regalo maltratá i nos no ta keda kuné, seguramente nos lo 
haña un bunita regalo, pues den kada akontesimentu Dios 
ta ofresé nos un enseñansa pa krese den su amor, den nos 
fe... 
Nos mes por tin un papel di regalo asina maltratá dor 
di tempu i/o sirkunstansianan, pero loke nos tin paden di 
nos semper lo ta bunita, pues esun ku a pone einan ta nos 
Kreador, únikamente nos tin ku mira paden di nos i ta kla 
pa duna nos mes... 
Deskubrí den bo interior tur e donnan ku kua Dios a 
forma bo i sea un presioso regalo pa esnan ku mester di 
bo. 


E pasashi evangéliko ku 
nos a skucha awe lo por ta 
repartí den tres parti ku ta 
parse inkomprendibel i asta 


por bisa ku ta spanta nos. Ku 
e Spiritu di Sabiduria yuda 
nos pa penetrá den e miste- 
rio di e Palabra di Dios, di tal 


ta duna nos un komparashon 
chikí, esun di e hòmber ku ke 
konstruí un kas, pero promé 
e ta kai sinta pa hasi un kálku- 
lo pa wak si e tin sufisiente sèn 
pa kab’é. E no ke pa su 
bisiñanan harié i bisando: mira 
un hòmber ku a kuminsá kon- 
struí i no a kaba. 
Kristu ta reklamá un kom- 
promiso serio, un desishon 
permanente i definitivo. El a 
ekspres’é gráfikamente ora el 
a bisa ku “esun ku ta kuminsá 
plug i ta bira kara wak patras, 
no ta digno di Mi”. 
Awendia no ta na moda 
kompromisonan pa bida lar- 
gu. Asta ta tuma e kompro- 
miso sagrado di matrimonio 
den forma di ensayo. Si tur 
kos ta bai bon, magnífiko; di 
lo kontrario, divorsio. 
Sinembargo, den profun- 
didat di nos kurason nos ta 
buska algu permanente ku ta 
salba nos di e inseguridat den 
kua nos ta biba. Ta p’esei 
Kristu ke e kompromiso di 
henter nos bida. Kristu no ta 
kambia, E ta e mesun ayera, 
di awe i semper; E ta e 
kuminsamentu ku ta salba nos 
di e insertidumbre di e kondis- 
hon humano, kontal ku nos ta 
kaba di konstruí loke un dia 
nos a kuminsá ku boutismo. 
E último komparashon ta 
esun di e rei ku ta bai guera 
kontra otro rei i ta kalkulá ku 
kuantu sòldá e lo por vense. 
Mirando ku su trupanan ta 
ménos den kantidat, e ora ei 
e ta manda un embahador pa 
sera pas. 
E nifikashon ta kla. Ser dis- 
ípulo di Kristu no ta nada fá- 


sil. Kristu no ke disípulonan ku 
ta siguié t’e na e entrada triun- 
fal den Herusalèm, sino t’e na 
Kalvario. Bisá ku otro palabra, 
Hesukristu no ke kristiannan di 
proseshon i di misa di djadum- 
ingu, sino kristiannan kompro- 
metí ku totalidat di e evangelio. 
I esaki no ta nada fásil. 
Mester ta disípulo ku kon- 
vikshon. Un kristian mitar mitar 
ta pió ku un no- kristian. 
Rumannan, si den poko pa- 
labra mester a resumí konteni- 
do di e mensahe di e evangelio 
di awe, lo mester hasié ku e 
mesun palabranan di Hesukris- 
tu na final: “Di mes manera 
kualke un di boso ku no ta re- 
nunsiá tur loke ku tin, boso lo 
no por ta mi disípulo”. 
Superfisialmente e último 
frase aki no tin relashon ku esun 
anterior, pero si nos pensa mas 
profundo, nos por komprondé 
ku e ídolo di rikesa, e dios di 
biennan mate-rial i komodidat, 
ta krea un konstante menasa na 
un total i permanente entrega na 
Kristu. 


Rumannan, nos a reuní pa e 
selebrashon eukarístiko sema- 
nal, i e djadumingu akí nos taba- 
tin oportunidat pa saminá loke 
ta nifiká siguimentu de Kristu. 
Nos a komprendé kon peli- 
groso ta di ta serka di Kristu, 
mes peligroso manera di ta ser- 
ka di kandela, pasobra e ta pidi 
hopi. Sinembargo, na mes tem- 
pu, Kristu ta nos fortalesa, Pan 
di Bida, pa por rekoré e kamin- 
da den su siguimentu. Laga nos 
risibí komunion pasobra ainda 
ta keda nos kaminda largu pa 
kana. 

*Does not apply to online purchases, alaska airco’s, kitchen cabinets, current specials, special orders, volume discounts, 
cement, lumber & board, rebar, welded mesh, roofing sheets, aluminum & vinyl doors and windows. Cash & Carry only! 


10% 
DISCOUNT 


On the entire 
assortment* 


kooymanbv.com 
THERE IS ALWAYS SOMETHING TO DO 


dia di 
boneiru 


Tuesday, September 6th 
Open from 9am till 1pm 


KRALENDIJK 
-- 
Maarten van der Scheer, 
direktor di BIA, a bisa 
ku Bonaire International 
Airport a eksperensiá un 
promé mitar di aña 2022 
fuerte. BIA a prosesá 8% 
mas pasahero ku ta yega i 
sali, kompará ku e promé 
7 lunanan di e aña promé 
ku COVID, esta 2019. Fla- 
mingo Airport ta avansan- 
do ful spit ku preparashon 
di algun mehorashon na e 
aeropuerto, pa mehorá e 
kapasidat i e eksperensia di 
kalidat pa e pasaheronan. 
BIA ta koutelosamente op- 
timista tokante e pronós- 
tikonan pa aña 2022 i 2023. 
Van der Scheer a menshoná 
e eskases mundial di piloto 
komo un posibel riesgo pa 
desaroyonan den futuro. 


8% mas 
pasahero 


Mi no ke bai den pasado 
pa kambia nada pero mi sa ku 
por kambia hopi kos awor pa 
un mihó Boneiru! 
Ami no por bai bèk i usa e 
‘slogan’: Bonaire Unhurried, 
Unspoiled 
Tambe mi no ta di akuerdo ku 
turismo ta seksy; Pa mi e no 
ta un ‘slogan’ pa Boneiru 
Boneiru ta mi kas, Boneiru ta 
bunita, Boneiru ta un paraiso, 
Boneiru ta trankilidad, Boneiru 
ta nos bonerianonan, Boneiru 
ta pas, Boneiru ta krea alegria 
i un dushi ambiente pa ami i 
abo i tur ku ta bin pa pasa nan 
dianan aki i ta bai bèk ku un 
bunita rekuerdo di Boneiru. 
Wat is Bonaire heerlijk. 
What a beautiful island/para- 
dise you have here. Love it, 
you guys are lucky. 
Esey ta palabra ku mi ta tende 
tur dia na bich na Sorobon, 
The Frans Paradise. Nan no 
sa kon overdevelop Boneiru 
ta i ta pesey mi a bisa ni ami ni 
abo no por usa e palabranan 
‘unhurried unspoiled’ mas. 
Mi isla, nos a faya ku bo, nos a 
laga nan kita abo i nos tranki- 


lidad, nos a laga nan bende 
bo pa inrikesé nan mes i laga 
nos ku hamber. Boneiru, ami 
no ta bo defekto, abo no ta e 
defekto. 
Boneiru ta defektá pa esun ku 


no tin e mesun sintimentunan 
menshoná. Nan ta korupto, 
nan ku a yena nan saku. Ku a 
i ta bai biba dushi i ku a zorg 
pa nan ta bon. Nan a lubidá 
riba ami i abo ku ta i tin ku bai 
lanta tur dia enfrentá e situ- 
ashon ku no ta adekuá pa ami 
ni pa abo. 
Nos a kere den nan, pa awe 
nos wak kon nos mes ta sufri i 
nan ta lanta sin niun problema 
bai supuestamente trabou, 
sin sinti e doló di e mama, e 
tata i e yu ku ta sufri. 
Unda e bon hende / gober- 
nashon ta????? 
Dikon ami ni abo no por krese 
i tin un bon trabou òf un bon 
negoshi pa esun di afo bin 
kumpra serka nos? Dikon nos 
tin ku kumpra serka otro?? 


Dikon ta wanta nos mes abou 
i lanta otro pa nos tin traha pa 
un ku no ta di aki?? Ata nos 
ke traha, tin hopi ku ke traha 
pero ta STANKA NOS, KU KE 
TRAHA pa duna otro. 
Mi Boneiru, un dia nos ta 


Skirbi pa : 
Taty Frans 


#Theislandboyz 
Bonaire is a life 
style. 


BONERIANO 
Nasé, bibá, kriá, lantá aki. 


gana bo bèk i nos por kanta 
trobe. Smile Boneiru ta dushi. 
(esaki nos mester keda usa) 
paso Boneiru ta dushi. 
Dushi bo ta BONEIRU Felis 
Dia di Boneiru pa bo i pa mi ku 
ta stima BONEIRU. 

Felis dia di Boneiru! 


6 di sèptèmber 2022 


Rijksdienst Caribisch Nederland i Representante di 
Reino ta deseá pueblo i bishitante di Boneiru, felis Dia di 
Boneiru. 


Nos muchanan, nos tesoro, nos futuro, nos orguyo! 

e kabesnan 


indjan di arawak 

KRALENDIJK – Bo- 
neiru por siña hopi di Aru- 
ba. Tin lunanan kaba ku 
‘Archivo di Nacional Aru- 
ba’ (ANA) ta hibando un 
kampaña grandi intensivo 
pa logra ku habitantenan di 
e pais ta trese dokumento, 
foto i otro material ku tin 
balor históriko-kultural. E 
kampaña aki a yega su fi n 
siman pasá. E akshon, bou 
dje título ‘Campaña 3C’ ta- 
bata un éksito. 


Importansia 
Tabata na komsienso di 
luna di yüni e aña aki ku 
huntu ku Minister di Kul- 
tura Xiomara Maduro, Ar- 
chivo Nacional a lansa su 
‘Campaña 3C’ i ku a pro- 


Reskatando memoria di e pais ei 
Boneiru por siña hopi di Aruba 


longá meimei di yüli ku 6 
siman mas. 3C ta para pa 
e palabranan (ortografi a 
etimológiko di Arugba’, 
ta wordo pronunsiá komo 
‘TRECE’, ku ta para pa: 
COLECTA, CONOCE i 
CONSERVA! 
Hefe di ANA drs. Ray- 
mond R. Hernandez a sp- 
lika: “Ku e ‘Campaña 3C’ 
aki Archivo Nacional, sos- 
tení pa Ministerio di Kul- 
tura, kier a konsientisá nos 
komunidat riba e impor- 
tansia pa nos konservá nos 
historia dor di trese mate- 
rialnan históriko ku ta bira 
parti di nos herensia kul- 
tural i nashonal na ANA, pa 
asina no solamente amplia 
nos konosementu históriko 


i kultural di nos pais, sino 
tambe pa warda esakinan 
pa futuro generashonnan. 
Pues pa e kampaña aki ta 
dirigí pa ANA kolektá ma- 
terialnan históriko den for- 
ma di dokumento, portrèt, 
materialnan oudio-visual i 
digital i ophetonan ku tin 
un historia i ku por ta di 
importansia pa nos historia 
nashonal.” 


Futuro generashon 
Raymond Hernandez a 
sigui splika: “Di e manera 
aki nos komo komunidat 
por konosé i komprondé 
nos historia mihó i yena 
burakunan ku por tin den 
nos historia ofi sial, i ku 
por sirbi pa amplia nos 


konosementu di historia 
di nos Aruba. Di e manera 
aki tambe nos ta duna nos 
granito den arena pa asina 
hunti nos konservá historia 
i kultura di Pais Aruba pa 
futuro generashonnan. Asi- 
na tambe futuro generashon 
por tin informashon di kiko 


tur a pasa na Aruba i kon 
nos a biba aki na Aruba.” 


Segun 
Hernandez: 


“Meskos ku otronan promé 
ku nos a perkurá pa warda 
informashon ku awe nos 
por sa kiko a pasa den pa- 
sado, asina tambe nos tin e 
obligashon pa dokumentá 


Aki algun ehèmpel di loke a drenta na ANA, Archivo 
Nacional Aruba, durante nan ‘Campaña 3C’. 

Drs. Emmy Schermer a entregá algun kaha di pu- 
blikashon i dokumento importante na FuHiKuBo. 


nos historia pa futuro ge- 
nerashonnan.” 


Imágen di futuro 
E eks Archivista Ge- 
neral di Hulanda Engelhard 
a yega di bisa: “Loke nos 
warda ta determiná e imá- 
gen ku futuro generashon- 
nan lo tin di nos tempu. 
Skohe kiko pa warda pa un 
futuro deskonosí ta un tar- 
ea fasinante i responsabel, 
pero no ta unu fásil.” 
Hernandez a splika ta 
bon pa famianan tira bista 
na momentu ku sernan keri 
fayesé i di un òf otro for- 
ma a kolektá informashon, 
potrètnan etc, ku por ta 
deskriptivo pa historia. 


“Den 
e 
materialnan 
nos a haña por konta ku 
dokumento, publikashon- 
nan tantu imprimí komo 
tambe digital. Diferente 
rekortenan di korant, ar- 
chivonan di instansia privá 
i servisionan di gobièrnu, 
potrèt, video, pintura, po- 
ster, meskos di kasèt di en- 
trevistanan di programa na 
radio”, Hernandez a trese 
dilanti. 


Boneiru 
Na Boneiru Fundashon 
Históriko Kultural Boneri- 
ano (FuHiKuBo), ku un 
presupuesto marginá basá 
riba un kontrato di kuido 
ku Entidat Públiko Bonei- 


ru, ta tratando pa kolektá 
dokumento, foto, material 
imprimí, kasèt i video, pa 
asina warda nan pa futuro. 
Bòi Antoin, presidente 
di FuHiKuBo, a trese dilan- 
ti ku e loke ANA a hasi na 
Aruba ta di aploudí. Ta loke 
FuHiKuBo ta trata di hasi, 
pero ta konfrontando pro- 
blema pa logra. Un dje mo- 
tibunan ta falta di espasio. 
Antoin: “Kasi no tin es- 
pasio mas pa warda kos ser- 
ka nos. Pero mientrastantu 
kolekshonnan privá ta sigui 
yega serka FuHiKubo. Nos 
ta aseptá nan i ta trata na 
improvisá i usa kreatividat 
pa warda nan tanten na un 
forma responsabel. Algu 
alentador ta ku probable- 
mente por bai warda sierto 
dokumento na Post & Ar- 
chief di gobièrnu. Pero es- 
aki no ta solushon.” 
Un otro problema ta di- 
gitalisashon. Tin sentenáres 
di kasèt ku ta drenta na 
FuHiKuBo. Aña pasá por 
ehèmpel a yega na FuHi- 
KuBo masoménos 1.200 
kasèt ku mester bai digital- 
isá. Ta kolekshon di defun- 
tu Julio Herrera. El a graba 
hopi entrevista di radio den 
añanan setenta te ku dékada 
nobenta, el a warda yen di 
kasèt ku muzik religioso i 
di otro índole, konsiertonan 
lokal. Mester digitalisá nan. 


Entrega espontáneo 
Loke Bòi Antoin ta apre- 
siá ta ku hopi hende ta en- 
tregá den forma espontáneo 
nan materialnan na FuHi- 
Kubo. “Ellen Herrera taba- 
ta un di nan ku a entregá e 
kolekshon enorme di kasèt 
di su tata Julio Herrera. El a 
pèrmití nos tambe pa digi- 
talisá fotonan di famia Her- 
rera. Tica Hart a laga nos 
digitalisá fotonan di famia 
Hart. Nos a digitalisá i war- 
da sentenáres di foto, nega- 
tif i slaits di famia Snijder, 
Heitkönig, Herbert Cecilia, 
LD Gerharts, Romualdo 
Coffi e i diferente mas.” 


Mas aleu Antoin a referí 
na por ehèmpel Emmy 
Schermer ku ta entregando 
hopi dokumento i buki na 
FuHiKuBo. “Despues ku 
Raymundo Saleh a fayesé 
su famianan a ofresé pa bin 


buska hopi kos di su kolek- 
shon di papel, buki etc. Nos 
ta pendiente pa hasi esaki. 


Pero nos mester di espasio 
pa warda kos i boluntario 
pa yuda.” 

Ghislaine Monte i un gru- 
po di artista lokal e dianan 
ku a pasa a duna e ediﬁ sio 
di TCB un bachi nobo. 
E trabou ta práktikamente 
kla. Ghislaine a duna un 
grupo di dosente di SGB 
un splikashon di e trabou. 
Djabièrnè atardi durante 
un resepshon organisá pa 
TCB algun invitado por a 
sera konosí ku e artista- 
nan. 


Edifi sio di TCB a keda hopi bunita 


